ועדת העבודה, הרווחה והבריאות, כנסת 20, פרוטוקול מספר 701, 2018-02-06 11:30

מרדכי יוגב: שלום לכולם.

מרדכי יוגב: אנחנו כאן היום כחלק מיום הגליל, יום הצפון מבחינתי, שנערך גם על ידי שדולת הצפון, שאני כיושב ראש ואיתי גם חבר הכנסת איתן ברושי, חבר הכנסת בצלאל סמוטריץ', חבר הכנסת איל בן ראובן, הם נמצאים כרגע בוועדה מקבילה של ועדת הכלכלה, וגם ביוזמות ושיתוף פעולה של עמותת "לב בגליל" שסייעה בידינו לאגום את הנושאים והתחומים.

מרדכי יוגב: יש פה עוד עמותות שתרמו לעניין, יעלו אחרי זה ויבואו וידברו.

מרדכי יוגב: נמצאים פה איתנו ראשי משרד הבריאות, מנהלי בתי חולים מהצפון, יצטרפו אלינו פה מיד ראשי רשויות ואני רוצה לפתוח את הנושא באופן מאוד מאוד קונקרטי.

מרדכי יוגב: הנושא שלנו הוא הפערים בשירות הרפואי, בשירותי הבריאות בצפון ואיך מצמצמים אותם.

מרדכי יוגב: זו מטרת הוועדה, לצמצם את הפערים בשירותי הבריאות בפריפריה, מגיע לכל אזרח ואזרח שוויון בפערים הללו.

מרדכי יוגב: אנחנו יודעים שיצאה תכנית גדולה לפיתוח הצפון ובחלק מהנושאים משרדי ממשלה מסוימים שמו לתוכה את הכסף, משרד הבריאות גם הוא שם כסף, אבל הוא עוד לא יצא מספיק טוב לביצוע.

מרדכי יוגב: יותר מזה, אנחנו יכולים להודות על מה שכבר קורה, אנחנו יכולים להודות לפחות לפרופ' איתמר גרוטו, שהוא היה זה שכתב את הדוח ועכשיו הוא בצד השני, זה שצריך לבצע, יחד עם יתר החברים.

מרדכי יוגב: אנחנו כן רוצים לומר שהאוכלוסייה בצפון היא ברובד סוציואקונומי מעט יותר נמוך מהממוצע ועם שיעורי תחלואה גבוהים יותר.

מרדכי יוגב: במסגרת ועדת המשנה, פה איתי מנהלת הוועדה, ענת, הסתובבנו בצפון בכל בתי החולים ונדברנו עם כל מנהלי קופות החולים, עם ראשי משרד הבריאות ומצאנו שלאוכלוסייה שקרובה למיליון וחצי נפש, יש מחסור ופערים של רופאים, רק 2.2 ל-1,000 נפש, כשבתל אביב יש 4.4, כפול.

מרדכי יוגב: פער באחיות, יותר קטן אבל יש.

מרדכי יוגב: פער במיטות, כ-40% פחות מיטות ל-2,000 נפש.

מרדכי יוגב: שיקום ילדים כנושא שאין בצפון ואם ניקח מהמאקרו למיקרו אז אם אֵם או אב צריכים לשקם את ילדם או לנסוע לשיקום, יכול להיות שהם צריכים לנסוע יומיומית לחיפה או לרעננה אפילו, אם הם עשירים, או אפילו לתל אביב.

מרדכי יוגב: אם הם צריכים טיפול כימותרפי יומי אז הם צריכים לנסוע שעתיים ושלוש, עם אותו ילד שנדרש להקרנות, עם אותו מבוגר שנדרש להקרנות, והדברים הללו הם פערים כבדים וקשים ויושבים על האוכלוסייה בצורה כזאת שמשפיעה על הגירה שלילית מהצפון.

מרדכי יוגב: אין ספק שהצפון הוא אזור נהדר, הערים והיישובים בו נהדרים, על כל האוכלוסיות שנמצאות בו ויש את הצד הזה של הפערים בבריאות.

מרדכי יוגב: יושבת פה לידי שרת הבריאות לשעבר יעל גרמן, שגם היא חפרה בנושא במובן החיובי, אין ספק שאנחנו צריכים לטפל בכמה נושאים.

מרדכי יוגב: אני רוצה לגעת במטרות של היום הזה.

מרדכי יוגב: באנו לדיון הזה עם ארבע עד חמש מטרות בגדול, זו הייתה העצה של האוצר, של שירה מהאוצר, לטפל במה שיש לו כסף כדבר ראשוני ולראות איך הוא יוצא לפועל, בתוך זה בניית בית חולים שיקומי לצפון ב"פדה-פוריה".

מרדכי יוגב: יושב פה מנהל בית החולים, ד"ר ארז און.

מרדכי יוגב: תכניות עבודה, תכניות עבודה לא רק במובן של מה חסר מה לא, עשרה מיליון שקל שהוקצו כבר לתכנון, אלא מתי גמר תכנון פרטני, מתי יוצא למכרז, מתי בנייה, מתי צוברים כוח אדם שצריך לאמן אותו בצפון ולצבור אותו בצפון, מתי צוברים ציוד, מתי גוזרים סרט.

מרדכי יוגב: כך גם נושא של קיצור תורים, שהוא נשאר בכותרת, איתמר, שעוד לא יצאנו ראש ממנה, וכך גם איחוד שירותים, דבר שראיתי שגם אתה המלצת עליו רבות, איתמר, זה צריך לצאת אל הפועל.

מרדכי יוגב: ובסוף בסוף, איך מעודדים רופאים, כמה הצלחנו ואם לא, מהן הסיבות ואיך נצליח.

מרדכי יוגב: אמורים להיות פה גם נציגים ממכון "מנדל", יש פה כאלה?

<קריאה: כן.

מרדכי יוגב: אוקיי, נפגשנו איתם.

מרדכי יוגב: הם אמורים לתקף את הדברים.

מרדכי יוגב: אני ביקשתי להעביר אליכם גם היום דוח של "שתיל", שגם הם עסקו בנושא.

מרדכי יוגב: מכיוון שהזמן הוא קצר, אנחנו נתחיל במצגת של משרד הבריאות ואחרי כן בפינג פונג, חברי כנסת, אוצר, איש ציבור, אוצר.

מרדכי יוגב: פרופ' איתמר גרוטו, בבקשה.

<איתמר גרוטו: קודם כל אני מודה לוועדה על המעקב.

<איתמר גרוטו: אני גם יכול לציין שבעצם הוועדה הראשונה מונתה, מוניתי על ידי חברת הכנסת גרמן, כשהייתה שרת הבריאות, לעמוד בראשה, אז היא בעצם אחראית שאני נמצא על הנושא הזה.

<איתמר גרוטו: אנחנו כרגע עוסקים - - -

מרדכי יוגב: אתה רואה שיש פה קואליציה אופוזיציה, נשתדל לשמור רציפות מול נושא שחשוב כנראה לכולנו.

יעל גרמן: בנושא הזה יש שיתוף פעולה מלא.

<איתמר גרוטו: ואנחנו באמת מנסים לא רק לכתוב את הדוח אלא גם לעקוב אחרי היישום שלו ולדחוף, להסיר את החסמים שהיו במהלך היישום.

<איתמר גרוטו: אנחנו נפיק - - -

מרדכי יוגב: קרב אליך את המיקרופון.

יעל גרמן: לא שומעים אותך.

<איתמר גרוטו: אני אדבר גם יותר חזק.

<איתמר גרוטו: נתחיל בהצגת הסטטוס.

<איתמר גרוטו: נחזור קצת על נושא פערי הבריאות בצפון, נושא בית החולים השיקומי ב"פוריה", מענקי רופאים שמטרתם לשמר את הרופאים בצפון, קיצור תורים, קהילה, MRI ו-PET-CT, תכניות המניעה ונדבר קצת גם על בתי חולים של נצרת, שגם בזה אנחנו עוסקים, לפעמים הוא נמצא על סדר היום.

<איתמר גרוטו: בקצרה, פערי הבריאות, חלק מהדברים כבר הוצגו בפעמים קודמות, לכן אני אעבור על זה די במהירות.

<איתמר גרוטו: בסך הכול אנחנו יכולים לראות שאם מסתכלים על נתונים לפי נפה אז בסך הכול, אולי קצת קשה לראות כי הצבעים פה פחות טובים, אבל הנפות הצפוניות הן הנפות שמסומנות פה בצבע אדום, למעט נפת צפת שלא נמצאת מתחת לממוצע, אבל בסך הכול אנחנו מוצאים שהתמותה הכללית יותר גבוהה במחוז צפון ובמחוזות הפריפריה, זאת אומרת, במחוז הדרום גם כן וגם תוחלת החיים קצרה יותר.

<איתמר גרוטו: אני עשיתי איזשהו מיפוי לאורך שנים והסתכלנו על נתונים, בסיוע של הלמ"ס, הפער בין הצפון והדרום לעומת הממוצע הארצי של תוחלת החיים ואפשר לראות שפחות או יותר, בנפות שאנחנו עוסקים בהן, הפער נשמר די קבוע, כשהדרום הוא יותר רחוק מהממוצע, אבל גם הצפון רחוק מהממוצע, בסדר גודל של בערך משהו כמו שנה בממוצע, שנה עד שנה וחצי בממוצע, מבחינת הפער של תוחלת החיים.

<איתמר גרוטו: זאת אומרת, קטן יותר לעומת מה שאנחנו רואים בממוצע הארצי.

<איתמר גרוטו: זה נע בין שנה לשנה וחצי.

מרדכי יוגב: תמשיך, גם לנו יש את המצגת.

<איתמר גרוטו: נתון בריאות נוסף שמקובל להתייחס אליו, תמותת תינוקות.

<איתמר גרוטו: תמותת התינוקות, לא רואים פה, אבל שוב פעם, לעומת הממוצע הארצי, אנחנו נמצאים בתמותת תינוקות מעט יותר גבוהה בצפון, 3.8 לפי הנתון הממוצע של שלוש השנים האחרונות.

<איתמר גרוטו: היות שהצלחנו, לשמחתנו, מדובר במספרים קטנים, אנחנו עושים ממוצע של כמה שנים ביחד, 3.8 לעומת למשל, באזור המרכז, בתל אביב, זה באזור 2, כך שיש לנו פה פער גם בנושא של תמותת תינוקות.

<איתמר גרוטו: יש פער כמובן בתשתיות, בתשתיות הבריאות.

<איתמר גרוטו: שיעור המיטות בסך הכול, שיעור המיטות ל-1,000 נפש, אנחנו רואים שבצפון הוא נמוך יותר, הוא עומד בממוצע על 2.3 לעומת הממוצע הארצי, שנמצא על 3.5.

<איתמר גרוטו: זה ב-2013-2015.

<איתמר גרוטו: זאת אומרת שזה פחות מהממוצע ונמוך יותר כמובן מאשר תל אביב, שזה המקום עם הכי הרבה מיטות.

<איתמר גרוטו: שיעור הרופאים המועסקים הוא 5.1 ל-1,000 נפש, אז יש לנו פחות רופאים בצפון וגם פחות מיטות.

<איתמר גרוטו: אפשר לראות את זה גם בנושא של אחיות, אולי הפער פחות בולט.

<איתמר גרוטו: גם במקצועות הפרא רפואיים, שזה השקף הבא, אנחנו יכולים לראות שיש לנו שיעור נמוך ביותר של מקצועות פרה רפואיים, שזה גם בדרום וגם בצפון.

<איתמר גרוטו: אנחנו יודעים שאלה שעוסקים בתחומים של מתן פיזיותרפיה, ריפוי בעיסוק וקלינאות תקשורת.

<איתמר גרוטו: אלה הפערים.

<איתמר גרוטו: ננסה לראות מהם הפתרונות שאנחנו מדברים עליהם.

<איתמר גרוטו: הנושא הראשון שנתייחס אליו הוא נושא כוח האדם.

<איתמר גרוטו: אחת ההמלצות של ועדה שעמדתי בראשה הייתה לחזק את המומחים במטרה להביא מומחים טובים לאזור הצפון, שהם ימשכו אחריהם גם את המתמחים, כך זה בדרך כלל עובד.

<איתמר גרוטו: יש לנו מענקים שניתנו לאורך השנים.

<איתמר גרוטו: אחרי זה אני אציג נתונים מלאים, אבל בעצם, זה היה גם ב-17', גם ב-18' וגם ב-19' זה יישמר, המענקים האלה ממשיכים להינתן.

<איתמר גרוטו: מִנהלת המחקר הביו רפואי, יש לנו פה גם הובלה של פרופ' איתמר שליט, גם כאן המטרה היא למשוך ולעודד חוקרים שיעשו מחקר ואחר כך גם יישארו בצפון.

<איתמר גרוטו: דבר שלישי, מימון הרשות לפיתוח הגליל, כל הנושא של מצוינות רופאים, שכבר - - -

יעל גרמן: איתמר, אתה יכול לומר לנו כמה כסף באמת הועבר בסופו של דבר?

מרדכי יוגב: הכסף נמצא בדוח.

מרדכי יוגב: השאלה היא כמה רופאים הגיעו לצפון ונשארו שם, מתמחים ומומחים?

מרדכי יוגב: זאת השאלה, מהי התוצאה?

<קריאה: יש על זה שקופית בהמשך.

<איתמר גרוטו: יש לנו נתונים מדויקים על הכסף, נראה את זה אחר כך.

<איתמר גרוטו: לגבי הנושא של הרופאים, קשה לכמת מי הגיע בגלל המענקים ומי הגיע באופן כללי.

<איתמר גרוטו: בסך הכול אני חושב שהנתונים העיקריים שצריך להסתכל עליהם הם איפה התחומים שנותרו בהם פערים בתחומים מסוימים של מומחיות, שבשבילם צריך לנסוע למרכז, כגון, אני יודע שלמשל בצפת הנושא של כירורגיית כלי דם וגם כמובן כל הנושא של השיקום ב"פוריה", שאנחנו נתייחס אליו בנפרד.

<איתמר גרוטו: אין לי מספרים מדויקים כמה בדיוק הגיעו, אבל אנחנו יכולים כמובן להביא את זה.

מרדכי יוגב: יש חשיבות, איתמר, כדי שלא נגיד רק בסוף, יש לזה חשיבות, ומנהלי בתי החולים פה יודעים ועוסקים בזה ביומיום, הם פוגשים את המתמחים שעולים או את המומחים שעולים ואולי גם לפעמים יורדים, אנחנו עדים למישהי כזאת בדימות בצפת, עדים אולי לאחרים, ששכר הדירה לא הספיק להם, או לא מצאו את עצמם בשנה הראשונה.

מרדכי יוגב: יש חשיבות למחקר שכזה, שיגיד אם זה עובד או לא עובד ואם זה לא עובד איך נעשה שזה יעבוד.

מרדכי יוגב: זה קריטי, אחרת מושקע כסף והתוצאה לא מגיעה.

מרדכי יוגב: לכן זה יהיה אחד היעדים.

מרדכי יוגב: פתחת בו וזה יהיה אחד היעדים החשובים שאנחנו נבקש בו תשובות.

<איתמר גרוטו: מאה אחוז.

<איתמר גרוטו: אני כן רוצה לציין, אני חושב שחלק מהתכנית הוא גם, לפחות אנחנו עכשיו מנסים לעבוד כך עם "פוריה", לתת לו תקן של מישהו שיתמחה בכירורגיית כלי דם במרכז ואחר כך מתוך התחייבות הוא יבוא לעבוד אחר כך בצפון.

<איתמר גרוטו: גם אלה דברים שאנחנו מנסים כדי למשוך כוח אדם.

<איתמר גרוטו: נעבור ל"פוריה", בית החולים השיקומי.

<איתמר גרוטו: פה אתם יכולים לראות באופן כללי, לפני שאנחנו עוברים ל"פוריה", תקציבים שמיועדים לצפון לעומת המרכז מבחינת הפיתוח.

<איתמר גרוטו: אפשר לראות שב-2018 צפויה תוספת משמעותית של מעל 1.4 מיליארד שקל, שהולך לכיוון הצפון, גם לנושא של מיגון וגם לתשתיות נוספות.

<איתמר גרוטו: בהחלט יש פה השקעה ממשלתית יותר גבוהה בנושא של פיתוח.

<איתמר גרוטו: לגבי מרכז השיקום, השקף הבא, בסך הכול המרכז נמצא בשלבי תכנון של הפרוגרמה.

לאה פדידה: אבל לא הובטח כסף כבר בתחילת 17'?

מרדכי יוגב: רגע, תני לו לגמור, אנחנו בקיאים בפרטים.

<איתמר גרוטו: יש בשקף פירוט.

<איתמר גרוטו: קודם כל אנחנו מדברים על סדר גודל שמגיע ל-22,000 מ"ר, בהחלט משהו שייתן מענה רחב.

<איתמר גרוטו: כרגע הוקצו כ-10 מיליון שקל בשלב הזה לשלבי התכנון, לכל הנושא של התכנון, נכתבו חוזים עם מתכננים בעלות של כ-10 מיליון שקל.

<איתמר גרוטו: הכוונה היא עד סוף 2018 להשלים את התכנון, תכנון של דבר כזה הוא ארוך ומפורט, ואז לצאת למכרז, כאשר יהיו שני שלבים, השלב הראשון יהיה חלק מה-22,000 מטר האלה, שהם יהיו בהיקף של 207 מיליון שקל, זה יימשך כשלוש שנים, זו בעצם הערכה.

<איתמר גרוטו: נקודה נוספת לציין, נכון להיום - - -

מרדכי יוגב: בואו שבו פה.

מרדכי יוגב: אלי ושלמה הם שני ראשי אשכולות שמייצגים אשכול מזרחי, אלי מלכה, את הגליל ורמת הגולן ושלמה בוחבוט אשכול מערבי, גליל מערבי.

<איתמר גרוטו: התכנון המקורי היה 150 מיליון ₪, כרגע העלות - - -

מרדכי יוגב: תרשה לי לשאול, אנחנו רואים יציאה למכרז בינואר 19'?

מרדכי יוגב: מנהל בית החולים, כן.

<קריאה: יש את טקס הנחת אבן הפינה.

<איתמר גרוטו: דבר נוסף שצריך לעבוד עליו ואנחנו פועלים כרגע, הוא להשיג את הנושא של כוח האדם שצריך להכשיר.

<איתמר גרוטו: בסופו של דבר יצטרכו לעבוד שם.

<איתמר גרוטו: כרגע עדיין אין לנו פתרון לזה, אבל בהחלט פועלים שיהיו תקנים של מתמחים בשיקום, אנשים שיבואו והם בעצם ינהלו בסופו של יום את המרכז.

יפעת שאשא ביטון: צריך כוח אדם בארץ בכלל, חשוב לומר, אבל אפשר להכשיר.

יפעת שאשא ביטון: חייבים, לא אפשר, חייבים.

<איתמר גרוטו: הנושא הבא הוא מענקי רופאים.

מרדכי יוגב: עוד דקה, עברת בין שני נושאים.

מרדכי יוגב: לגבי "פוריה", אנחנו נבקש בישיבת המעקב הבאה, שהיא תהיה, זה יסוכם עם ראש הוועדה ואני פה משתדל לדבר בשמו לפי מה שסיכמתי איתו, עם אלי אללוף, כנראה בתחילת המושב הבא, לא לפני כן, אנחנו כן נבקש שם תכנית עבודה יותר יציבה, שמשמעותה היא מכרז בינואר 2019, מתי גמר בנייה ובמקביל, מתי צבירת כוח האדם הרפואי ובמקביל, מתי צבירת המכשור הרפואי ומתי גוזרים סרט.

מרדכי יוגב: כשיש לוח זמנים כזה, והוא אומר 21', או הוא אומר מה שהוא אומר, אז יודעים שנלחצים ויודעים שיש.

מרדכי יוגב: כנ"ל משרד האוצר צריך להיות בהלימה של כמה כסף יש.

מרדכי יוגב: לא רק 110 ועוד 40, כי זה לא בונה, בסוף צריך שם 200, כי כך הוברר לפי התכנון האדריכלי, וגם אתם אמרתם שכדאי להיצמד אליו, אז לשים את זה כפתרון, כדבר שנפתר כבר ולא כדבר שנשאר באוויר, כבעיה, כי עם הבעיה הזאת לא יוכלו לצאת למכרז.

מרדכי יוגב: זה צריך להיפתר עכשיו עם תקציב 2019 ולהיות בתוכו, כדי שבית החולים השיקומי היחידי בצפון, היחיד, אין שיקום בצפון, אכן ייבנה.

<איתמר גרוטו: מענקי רופאים, סדר הגודל של הסכום במשך השנים 2016 עד 2019, 35 מיליון שקלים למענקים.

<איתמר גרוטו: גובה המענקים למתמחים הוא 216,000 שקל ב-2016, 331,000 ב-2015 וב-16'-17' היה 500,000 למענק.

<איתמר גרוטו: בסך הכול, הביצוע, שוב פעם בסופו של יום משתנה כי הוא יכול להיות במאבק בין שרים ולכן אין לי נתון מדויק על כמה כל שנה יצא, אבל זה הגובה, סך הכול הסכום הכולל הוא 35 מיליון שקל.

מרדכי יוגב: אנחנו צריכים, מעבר לכסף הגדול הזה, אולי בוועדת המשנה הבאה, שתהיה אולי קטנה יותר, אבל נציגי ציבור בוודאי יהיו בה, וגם - - - לדעת לכמה רופאים זה עזר, כמה כתוצאה מזה נשארו, כמה מהם אנחנו מצליחים שהם בצפון ושלא ירדו חזרה.

מרדכי יוגב: אני חושב שהם לא באו לצפון כדי לנצל כסף לשנה, לא רוצה לחשוד בהם, אבל אנחנו רוצים לראות תוצאות של רופאים בצפון.

מרדכי יוגב: זו הרגולציה של משרד הבריאות.

<איתמר גרוטו: מצאתי אצלי, בשקף זה לא היה כאן, ב-2015 ניתנו 26 מענקים בעלות כוללת של 8.6 מיליון, ב-2016 כבר 39 מענקים וב-2017, זה מדווח לנו עד מרץ 2018 כמה בדיוק נקלטו.

<קריאה: זה מומחים או מתמחים?

<פרופ' איתמר גרוטו: זה מומחים.

<קריאה: זה רק מומחים.

מרדכי יוגב: חשוב לנו להבין מכם מי זה, האם זה רופא נשים, זה אונקולוג, זה רופא ילדים, לראות את זה ואני אומר לך, מיכל, זה צריך להיות אצלך בחלוקה של הרופא והשם שלו, מיהו ואת מי הוא משרת.

<סיון יחיאלי: יש כאן עוד שאלה.

<סיון יחיאלי: צריך לשאול כמה מתוכם זה נטו לבית החולים בצפת, לבית הספר לרפואה, שזה מייחד קבוצה מאוד מסוימת וכמה הולך לשאר המרחב.

מרדכי יוגב: בואו נמשיך את כל המצגת ונעבור אחרי זה לכל השאלות שיש לאנשים.

מרדכי יוגב: תרשמו לכם שאלות, אנחנו נשתדל לאפשר את כל השאלות, כמה שנצליח.

מרדכי יוגב: איתמר, אתה עובר לנושא של קיצור תורים?

<איתמר גרוטו: כן, קיצור תורים.

<איתמר גרוטו: אלה בעצם הנתונים שאנחנו יכולים לראות, כמה קיבלו.

<איתמר גרוטו: התכנית לקיצור תורים, יש לה שלושה מרכיבים.

<איתמר גרוטו: המרכיב הראשון שלה הוא מענק לבתי החולים תמורת העלאת פעילות.

<איתמר גרוטו: הדרך השנייה היא שעיקר הכסף הולך לקופות החולים כדי שיקנו יותר שירותים מבתי החולים ואז יעלו את הפעילות - - -

יפעת שאשא ביטון: זאת התקלה וזה לא ישנה כלום.

<קריאה: שהם לא קונים מבתי החולים בצפון.

יפעת שאשא ביטון: נכון.

<איתמר גרוטו: הנושא השלישי הוא הנושא של פולטיימרים, שזה עדיין לא יצא אל הפועל.

<איתמר גרוטו: סך הכול, עד היום, בתכנית מתוכננים לצאת, לפי הפריסה שמופיעה פה, בשקף הזה אפשר לראות את הפריסה לאורך השנים, בתי חולים - - -

שלמה בוחבוט: אני מבין שזה שוטף, אתם נותנים שוטף, זה לא תוספתי.

<קריאה: זו התכנית שלהם הרגילה.

שלמה בוחבוט: זה שנתי.

<איתמר גרוטו: זו תכנית קיצור תורים של משרד הבריאות, בעלות של - - -

מרדכי יוגב: רגע אחד, בואו נשמע אותו.

מרדכי יוגב: בעלות של?

<איתמר גרוטו: העלות הכוללת, כמו שאנחנו רואים פה, מגיעה לחצי מיליארד לאורך חמש שנים, שש שנים.

מרדכי יוגב: אנחנו שמענו פעמיים, גם בעכו וגם במעלות, שזה היה כבר משהו יותר סדור, על 520 מיליון ₪.

מרדכי יוגב: זה גם מה ששמענו בוועדת המשנה הקודמת לפני כחודשיים, כשעשינו פה הכנה.

<איתמר גרוטו: אני אתייחס.

<איתמר גרוטו: ה-520 מיליון ₪, אני בדקתי את המקור שלו, דרך אגב, פה לא מדובר על הנושא, הנושא הזה לדעתי מתחבר לנושא של מענקים, זאת אומרת זה הסכום הכולל של התוספת שניתנת לרופא.

<איתמר גרוטו: היום, כל רופא, לפי ההסכם עם הרופאים, שעובד בפריפריה, מקבל תוספת שכר באופן מובנה, בלי שצריך לתת לו מענקים ודברים מסוימים.

<איתמר גרוטו: זאת אומרת, באופן מובנה, רופא שעובד בצפון או בדרום מקבל יותר כסף מאותו רופא שעובד במרכז.

<איתמר גרוטו: זה ההסכם שנחתם עם ההסתדרות הרפואית ושם התוספת שנמצאת שם מסתכמת באותו הסכום שדובר עליו.

מרדכי יוגב: לא, אבל זה לא הסכום.

מרדכי יוגב: סליחה, אנחנו מדברים לגבי קיצור תורים.

מרדכי יוגב: איך עושים בצפון קיצור תורים?

יפעת שאשא ביטון: אני אגיד לך, כבוד היושב ראש.

יפעת שאשא ביטון: אני מוכרחה לומר את זה דווקא כאן.

יפעת שאשא ביטון: גם אם ישלשו את הסכום זה לא רלבנטי, כי עד שלא ישנו את השיטה ויתקצבו את בתי החולים בצפון אנחנו לא באמת נצליח לקצר תורים.

יפעת שאשא ביטון: מה שקורה היום דה פקטו כשאנחנו יושבים כאן, בעיקר בקופת חולים "כללית", שיש לה מעל 70% מכלל האוכלוסייה שמבוטחת בצפון, היא שולחת את המטופלים לתל אביב, לעפולה, לניידות, לניידות של MRI, כשבבית החולים "זיו" בצפת יש את המכשור הכי חדיש, הכי מתקדם עם תור לא לעוד חצי שנה-שמונה חודשים-שנה, אלא לעוד שבועיים ולפעמים גם פחות - - -

מרדכי יוגב: תור להיום.

יפעת שאשא ביטון: ואז יוצא, אני רוצה רגע לחדד את האבסורד, יוצא שמדינת ישראל משקיעה כסף בבתי החולים, משקיעה במשאבים, אבל המטופלים לא נהנים מהם.

מרדכי יוגב: ברור.

<קריאה: אנחנו התייחסנו לזה, זה בדיוק ההסדר הכובל שעליו מדובר ואותו צריך לפרק.

<קריאה: הם לא יכולים לשלוח למתקן שלהם.

יפעת שאשא ביטון: השיטה חייבת להשתנות.

מרדכי יוגב: אנחנו מבקשים לא לנהל את זה כמו ועדת כספים אלא שכן נצליח.

מרדכי יוגב: אני יודע להגיד לאיתמר ואנחנו, פעם אחת, הזאת משבחים אותו, כי הוא זה שעשה את הדוח, פעם שנייה אנחנו תובעים ממנו, אז אני מניח שיש לו את המוטיבציה גם ליישם.

מרדכי יוגב: אנחנו באמת צריכים, ואני כבר ציינתי את זה גם אצלך בדיון ואני אומר את זה כאחד שלא מבין, לכן גם ביקשתי פה ממכון "מנדל", על הנושא הזה במיוחד, איך עושים קיצור תורים.

מרדכי יוגב: יש פה כסף והמון כסף, 520 מיליון, איך עושים עם זה קיצור תורים הכי טוב?

מרדכי יוגב: אני לא יודע להגיד האם קיצור התורים, שכשהוא ילך למרפאות ולרפואה קהילתית, אז הוא יחסוך לאנשים שהולכים לבתי החולים, האם קיצור התורים זה רגולציה של המכשור, ב-MRI ובדברים אחרים, כפי שהזכירה חברת הכנסת יפעת שאשא ביטון.

מרדכי יוגב: קיצור התורים הוא בהרבה מובנים, אולי צריך יותר רופאים, אולי צריך לאחד מרפאות, צריך הרבה דברים שעל ידם יהיה - - -

יפעת שאשא ביטון: לא צריך כלום, צריך שקופת חולים "כללית" תשתמש במשאבים שיש בצפון.

לאה פדידה: צריך ש"כללית" תעשה שינוי תפיסה באיזה - - - זה לא רק קיצור תורים, גם מרחק ולא לשלוח אנשים ל"בילינסון", כפר סבא.

יפעת שאשא ביטון: קופת חולים "הכללית" שולחת לבתי החולים שלה, יש לה אינטרס, לעפולה, לתל אביב.

מרדכי יוגב: אנחנו יודעים, אנחנו יודעים.

מרדכי יוגב: צריך רגולציה על הקופות, על המחירים בבתי החולים, רגולציה על המחירים, כל זה ביקשנו לראות תכנית עבודה - - -

לאה פדידה: אדוני, יש פה מישהו מקופת חולים "כללית"?

מרדכי יוגב: יהיה.

<קריאה: תהיה אפשרות להתייחס?

מרדכי יוגב: עוד מעט.

מרדכי יוגב: רגע, אנחנו רוצים לגמור את המצגת.

מרדכי יוגב: אנחנו רוצים לומר פערים בתוך המצגת שהם ברורים לנו, שהם לא יוצרים לנו בסוף את ההבנה שבסוף הקליינט, התושב בצפון, לא יצטרך לחכות שלושה חודשים לאבחון או יותר מזה, או לטיפול או לכל דבר אחר.

יפעת שאשא ביטון: לנסוע למרכז הארץ.

מרדכי יוגב: או לנסוע לחיפה, או לנסוע לרעננה או ל"אסותא" בתל אביב, אלא להעלות את השירות בצפון.

מרדכי יוגב: את כל הרגולציה הזאת אנחנו מבקשים ממשרד הבריאות, בסיוע משרד האוצר, שיאפשר לו, אחרי שיהיה ברור שזה מה שעושה רגולציה וזה מה שמביא בסוף לזה שיש ללקוח בצפון את השירות - - -

<אלעד מסאסא: אני מחכה לתור שלי ואני אתייחס.

מרדכי יוגב: בוא נמשיך, נשלים את המצגת ונאפשר את הדיבור.

<איתמר גרוטו: בעקבות הסיורים שערכתי בצפון, גם בבתי החולים, בנושא של ה-MRI לפחות, שישנם MRI שעומדים לפעמים ריקים ושולחים אנשים למקומות אחרים, שם אני יזמתי בזמנו דיון אצל השר ליצמן, כשהיה אז שר, ועכשיו אנחנו חוזרים להניע את הדיון הזה בהיבט של איך אפשר להתערב פה רגולטורית, כי יש, לפחות בתחום הזה של MRI ומכשירים רפואיים, למשרד יש כלים רגולטורים בהיבט של הרישוי של המכשירים וכו'.

<איתמר גרוטו: לגבי הסכמים וקיצור תורים, זה יותר מורכב.

<איתמר גרוטו: זו השיטה של החלוקה של הכסף לקיצור תורים, אני אדלג על זה ונעבור הלאה גם מפאת קוצר הזמן.

<איתמר גרוטו: מבחינת הקהילה, אחד הנושאים ואתה גם ציינת את זה, חבר הכנסת יוגב, הנושא של איחוד תשתיות, ישנן תקנות וכללים שקובעים מתי אנחנו אמורים לתת שירות, מתי קופה אחת אמורה לתת שירות למבוטחים אחרים אבל זה לא נותן מענה ופתרונות, התקנות האלו.

<איתמר גרוטו: אני חושב שבהחלט בתחום הזה ההמלצה שלנו הייתה, אחת ההמלצות המרכזיות בדוח, בנושא של איגום משאבים, אני אומר שוב פעם, מעבר לנושאים של הרפואה הראשונית, אני חושב שאנחנו צריכים גם לעשות פורום ואנחנו יושבים עם הקופות ומנסים לראות איך אנחנו יכולים להביא לזה.

<איתמר גרוטו: אין לי לזה עדיין מענה.

<איתמר גרוטו: גם בדרום, דרך אגב, אנחנו עם אותה בעיה ושם כבר התחלנו ניצנים של שיתופי פעולה בהיבטים מסוימים ואני מקווה שנוכל ליישם את זה גם בצפון.

מרדכי יוגב: זה לא רק תשתיות.

מרדכי יוגב: אני מבקש, אם תוכלו להוסיף לכותרת התשתיות והשירותים, כי לזה אתה מתכוון למעשה.

<איתמר גרוטו: כן, כן.

מרדכי יוגב: וזה קורה גם בחירום, אם אני מנסה להביא פה לשפה משותפת את כולם.

מרדכי יוגב: לצורך העניין, אם ל"מכבי" במקרה אין רופא ילדים בקרית שמונה אז היא תוכל להיעזר בשירותי "כללית" לצורך העניין ותהיה מרפאה מאוחדת של רופאים - - -

<איתמר גרוטו: בדרום זה קורה.

מרדכי יוגב: אתה הגשת את זה בדוח שלך, אני קורא מהדוח שלך, אני לומד את זה מהדוח שלך.

מרדכי יוגב: בואו ונעשה את זה בפריפריה, במקומות שיש מחסור ונאגם את השירותים, בין במכשור ובתשתיות ובין בשירותים של רופאים.

<איתמר גרוטו: הנושא של המכשירים, זו הפריסה של מכשירי MRI באזור הצפון.

<איתמר גרוטו: אתם יכולים לראות, גם הוספנו כוח אדם והכשרה, כדי להכשיר שם את הרופאים ואת הסגל שיעסקו.

<איתמר גרוטו: MRI זה לא רק מכשיר, זה גם כוח אדם מסביב.

<איתמר גרוטו: מבחינת ה- PET-CT, זה נושא שהיום נמצא בכותרות.

<איתמר גרוטו: יש היום ברמב"ם.

<איתמר גרוטו: ב"זיו", יש PET-CT שיתחיל לפעול במרס.

<איתמר גרוטו: אנחנו מתוכננים לייעד עוד מכשיר אחד לאזור הצפון, עדיין לא הוחלט לאיזה בית חולים ויש בסיכום עם משרד האוצר להוסיף עוד מכשירים של PET-CT, מה שמאפשר לנו בתקנות ואז אפשר יהיה להוסיף עוד.

מרדכי יוגב: אני אומר גם למנהלת הוועדה ולעצמנו, בכל דבר שנדרש מאיתנו אישור, על מנת שלא נעכב, נעשה ועדה ונאשר.

מרדכי יוגב: הבנתי שיש מכשור שצריך לעבור דרך הוועדה את האישור.

מרדכי יוגב: אני אומר מבחינת העולם של משרד הבריאות - - -

<ענת כהן שמואל: איזה תקנות?

<איתמר גרוטו: התקנות של מספר מכשירים שמותר לפי גודל אוכלוסייה, צריך לעדכן אותו כדי להוסיף מכשירים.

<איתמר גרוטו: התקנות של חוק ביטוח בריאות ממלכתי.

<ענת כהן שמואל: והם אצלנו?

מרדכי יוגב: כן.

מרדכי יוגב: יש דבר כזה, לא ידעתי, אבל הבנתי.

מרדכי יוגב: ואני אומר דבר נוסף, אני אומר לך, איתמר, אתה לא אשם, אני לא מאשים, אני רק אומר את המציאות העגומה, שבכל הצפון היה PET-CT אחד, עדיין אין בו, רק במרס הוא ייכנס לפעולה ועדיין אין בו וראוי היה, מבחינת מספרים, שיהיו שם שניים, מצדי שלושה, אחד במזרח ואחד במערב.

מרדכי יוגב: השירות הזה של אבחון אונקולוגי, שאני נכנסתי אליו רק בפעם הראשונה שסיירנו, בבית החולים הראשון בנהריה, שבמשרד טענו שאין שם אחד במחלקה אונקולוגית.

מרדכי יוגב: יש מחלקה אונקולוגית בנהריה, אבל בשביל האבחון נוסעים לרמב"ם ונוסעים לאזורים יותר דרומיים, כאשר גם לאזרח בצפון מגיע.

יפעת שאשא ביטון: כשית

יפעת שאשא ביטון: חילו לעסוק במה שיש ולא במה שאין כל הזמן, אז התושבים ירוויחו יותר.

מרדכי יוגב: אז ממילא יש מקום גם להשלמה עודפת - - -

<איתמר גרוטו: יש לנו עכשיו, כמו שאמרה חברת הכנסת שאשא ביטון, בצפת יהיה לנו ואנחנו ניתן עוד מכשיר אחד בצפון.

מרדכי יוגב: אנחנו נזדרז קצת.

<איתמר גרוטו: נושא אחרון של בריאות הציבור הוא מניעה.

<איתמר גרוטו: החל משנת הלימודים הנוכחית הצלחנו להעביר את שירותי הבריאות לתלמיד והם ניתנים על ידי המדינה, שזה שינוי.

<איתמר גרוטו: היום, בפריפריה, גם בדרום וגם בצפון, שירותי הבריאות לתלמיד ניתנים על ידי המדינה ישירות וזה מבחינתנו תוספת של תקנים.

<איתמר גרוטו: קיבלנו לטובת העניין הזה מעל 100 משרות ובהחלט אנחנו חושבים שיש פה שיפור.

<איתמר גרוטו: גם בתכנית ההפעלה שיזם מחוז הצפון של משרד הבריאות, ד"ר מיכל כהן דר, שנמצאת פה, שכבר אנחנו בעצם עושים תהליך חדש, כשהכוונה היא להרחיב לכלל הארץ, שבו יש הכנה לקראת עלייה לכיתה א' כבר בטיפת חלב בגיל 5-6.

<איתמר גרוטו: יש משרות נוספות שאוישו מבחינת בריאות הציבור בנושא של פיקוח על מזון, יש לא מעט מפעלי מזון בצפון - - -

שלמה בוחבוט: פרופ' גרוטו - - -

מרדכי יוגב: אנחנו מיד נגיע אליכם.

שלמה בוחבוט: מוטי, אני רוצה להגיד לך רק דבר אחד.

שלמה בוחבוט: סלאח שבתי אמר, 'תנו לי את - - -', אני חוזר לגליל, מה אני אגיד עכשיו לתושבים של הגליל המערבי שבית החולים מתפרסם בצורה לא יפה, בית חולים שזקוק להשקעות של מיליונים רבים.

שלמה בוחבוט: תגיד לי בבקשה מה אני צריך להגיד לציבור שלי?

שלמה בוחבוט: אתה עכשיו מדווח כל מה שקורה במשרד הבריאות.

מרדכי יוגב: שלמה.

לאה פדידה: מהי הבשורה, אתה שואל, מה הבשורה?

מרדכי יוגב: שאלה מצוינת.

מרדכי יוגב: שלמה, השאלה מצוינת.

מרדכי יוגב: עוד שאלה אחת של אלי ואנחנו נעבור לסיום הדוח ולחברי הכנסת.

מרדכי יוגב: אחרי כן גם אתם, ודאי.

<אלי מלכה: אני רוצה להשלים את שלמה.

<אלי מלכה: מרוב הנתונים מישהו עוד יכול פה להתבלבל ולחשוב שבאמת קורה משהו ואני אומר לכם באחריות מלאה: לא קורה כלום.

<אלי מלכה: כל הנתונים האלה, שגם ישבתי עליהם כולל עם פרופ' גרוטו, זה לנסות להדביק את השוטף.

<אלי מלכה: שום דבר הוא לא לכסות את הגירעון הכול כך קשה במערכת הבריאות בצפון.

<אלי מלכה: על זה אנחנו צריכים לדבר, על הגירעון הענק הזה, שהוא שנות דור.

<אלי מלכה: כדי להדביק אותו צריך להזרים מיליארדים, לא מיליונים ולא חצי תקן למזון וחצי תקן לכיתה א' וארבע מיטות לבית חולים.

<אלי מלכה: זה מה שהם נותנים בכל תכנית צפון שהם נמצאים עכשיו.

מרדכי יוגב: תודה, אלי, ברור לגמרי.

<אלי מלכה: לכן אני חושב שאנחנו חייבים לנצל את הזמן, תסלח לי שאני מוציא את התסכול, כי בשני הדיונים הקודמים, ואני לא כזה, אני בדרך כלל אופטימי, זה נראה לי כל כך רע שכבר אין חשק לבוא לבניין הזה.

מרדכי יוגב: ברור.

<אלי מלכה: גם בדיונים הקודמים זה ברברת אינסופית של נתונים - - -

מרדכי יוגב: אתה תבוא אליי אחרי זה בפרטי ונדבר.

<אלי מלכה: נדבר על זה בפרטי, ואני אומר לך שאנחנו חייבים לוודא שבית החולים השיקומי ב"פוריה" יהיה לא רק בטקס הנחת פינה, אלא שתהיה החלטה להשלים לו את ה-90 מיליון שקל שחסר לו, ובנהריה וב"זיו" ועוד כמה דברים, אני אגיד אותם בתורי.

מרדכי יוגב: מאה אחוז.

מרדכי יוגב: איתמר, תרוץ במהירות על בריאות הציבור, מניעה.

<פרופ' איתמר גרוטו: זה.

<פרופ' איתמר גרוטו: זהו.

מרדכי יוגב: אנחנו נקצר כרגע את תכניות המניעה כי הן תכניות שוטפות, לכן נעצור אותן, כולל איחוד בתי החולים בנצרת, שאני אומר לכם פה כדיון, כדוח, אין כוונה לאחד אותם, יש שם דברים שקשה לאחד.

מרדכי יוגב: הכוונה לאחד שירותים, כדי שמישהו שיש לו יתרון יחסי ביולדות אז יהיה ביולדות ומי שיש לו יתרון יחסי בדבר אחר יהיה בדבר אחר.

מרדכי יוגב: לא ניכנס לדיון הזה, היה דיון אצל אלי אללוף, אצל יושב ראש הוועדה, ואם יהיה צורך להיכנס אליו אז ניכנס בנפרד.

מרדכי יוגב: הייתה, אני לא זוכר אם אורלי ויינשטיין או מישהו אחר שהיה שם וייצג את משרד הבריאות, לא ניכנס לכך.

מרדכי יוגב: אני כן רוצה לתת כרגע במה לאנשים לדבר כי זה חשוב ביותר.

מרדכי יוגב: נתחיל עם חבר כנסת ואחד מנציגי הציבור או ממנהלי בתי החולים.

מרדכי יוגב: נעשה בדילוג.

מרדכי יוגב: לאה הייתה ראשונה, יעל אחריה, יפעת ומי שיהיה פה עוד.

לאה פדידה: ראשית תודה לחבר הכנסת מוטי יוגב על הנושא ואני ממש מצטרפת אליך, אלי, כי לרגע חשבתי שאנחנו נמצאים במציאות אחרת ולא עוסקים בחודשים האחרונים ובשבועות האחרונים בדיונים למה אין מרפאת שיקום, למה אין טיפולי פרקינסון בצפון, למה חולי אפילפסיה נשלחים לפתח תקווה ולרגע חשבתי שאנחנו נמצאים במקום אחר, בזמן נתון, בארץ שאין לה שם.

לאה פדידה: אז אני חושבת שהגיע הזמן שבמקום מספרים, נתונים, הצהרות, שכבר אמרתם, אמרתם לפני מספר שנים שמגיעים מיליארדים לצפון, להפסיק להתייחס אלינו כאל חצר אחורית, בואו נעשה מעשה.

לאה פדידה: בואו נעשה את הדברים שמתבקשים ויש כמה דברים שגם אפשר לעשות בקלות, בקלות.

לאה פדידה: בחוק בריאות ממלכתי כתוב שכל חולה וחולה, צריכים לקבל במרחק סביר ובזמן סביר.

לאה פדידה: כנראה שמישהו שכח - - -

שלמה בוחבוט: ושוויוני.

לאה פדידה: ושוויוני.

לאה פדידה: אבל למה אני מתייחסת רגע, בכבודך, שלמה, למרחק סביר?

לאה פדידה: כי מישהו שכח שיהודי יודע לתרגם מרחק סביר גם מקרית שמונה לפתח תקוה או לשיבא.

לאה פדידה: לכן אנחנו מרשים פה לקופת חולים "כללית", למרות שיש לה מרפאה צמודה או כובע לאותו חולה וחולה, לשלוח את אותו אדם רחוק מאוד מביתו, צריך להפסיד ימי עבודה, לא נוח.

לאה פדידה: אני מקבלת כל כך הרבה פניות מתושבי הצפון והפריפריה ומראים לי את המחדל, שיש מרפאה צמודה אליהם לביתם, לא רק ששולחים אותם רחוק מהבית, הם גם מחכים חודשים.

לאה פדידה: זה כמו שאני התקשרתי ואני אמרתי לרופא שאני לא מרגישה טוב והוא אומר לי, "אין בעיה, תתקשרי למספר כזה מסוים", כי פעם היה רופא שמדבר איתך.

לאה פדידה: אני מתקשרת והוא אומר, "עוד חודש", אז עוד חודש, חברים, או שאני בריאה או שאני כבר לא צריכה באמת את התור.

לאה פדידה: אני רוצה להגיד עוד דבר קטן.

לאה פדידה: גם כשנותנים תקציב צריך לדעת לצבוע אותו.

לאה פדידה: לפני כמה שנים נתן משרד הבריאות העדפה למי שבפריפריה, אבל, ופה החלמאות, שכחו לצבוע את זה.

לאה פדידה: זאת אומרת שקופת החולים לא חייבת להעביר את הכסף הזה לפריפריה.

לאה פדידה: אני אסיים בעוד דבר אחד.

לאה פדידה: יושב כאן מבית החולים "פוריה", הוא מנסה להיות אופטימי כי היום הכתבה שפורסמה היא לא אופטימית.

מרדכי יוגב: תיכף הוא ידבר.

לאה פדידה: אני רוצה לסיים בקריאה שאין פה אופוזיציה וקואליציה, יש פה מחדל, שאל הצפון מתייחסים כאל חצר אחורית של המדינה.

לאה פדידה: אנחנו משלמים אותו מס בריאות ומגיע לנו טיפול שווה, בלי שום קשר למי נולדנו ואיפה גרנו.

לאה פדידה: תודה.

מרדכי יוגב: תודה.

מרדכי יוגב: אנחנו כמו שאמרנו, עושים פינג פונג.

מרדכי יוגב: סיון יחיאלי, ראש מועצת כפר ורדים, אחריו יעל, אחריה מי ממנהלי בתי החולים שיושבים פה ואחר כך חברי כנסת.

<סיון יחיאלי: אדוני היושב ראש, תודה על הדיון, חברי הכנסת וכל הרופאים המכובדים ממערכת הבריאות, שאני חושב שאתם לב הדיון.

<סיון יחיאלי: תראו, אנחנו מדברים על הכשל הזה ואם תרשו לי אני רוצה רגע לעשות zoom out קטן על זה ולהגיד: יש כאן כשל, כי כשמנסים לנהל מערכת בצורה קומוניסטית-סוציאליסטית, שבה הרגולציה מנסה לקבוע גם את המחיר וגם את הכמות, מקבלים כשל לכל אורך הדרך.

<סיון יחיאלי: אי אפשר לעשות את זה, זה לא יכול להצליח.

<סיון יחיאלי: המדינה צריכה להחליט איך היא רוצה לנהל את הסיפור הזה.

<סיון יחיאלי: בעיניי, התשובות הן מאוד קלות.

<סיון יחיאלי: תחליטו שאין רגולציה בצפון.

<סיון יחיאלי: מנהל בית חולים רוצה לקנות ויכול להרשות לעצמו לקנות היום MRI או PET-CT או לא יודע מה, לא צריך רגולציה.

<סיון יחיאלי: לא פקיד במשרד האוצר יודע יותר טוב ממנו ולא פקיד במשרד הבריאות יודע יותר טוב ממנו, מנהל בית החולים יודע.

<סיון יחיאלי: הוא עושה תכנית עסקית ואם הוא עומד בתכנית העסקית הזאת היא גם תחזיק.

<סיון יחיאלי: אין שום סיבה בעולם היום שמנהל בית חולים לא יוכל לרכוש לעצמו ציוד.

<סיון יחיאלי: אני יכול לתת לכם דוגמאות ואנחנו רואים איך מערכת הרישוי של המדינה עוצרת וחונקת ומונעת מהמערכת להתפתח בכוחות עצמה.

יפעת שאשא ביטון: אין להם כסף לקנות MRI אם המדינה לא תיתן להם.

<סיון יחיאלי: אני רוצה להגיד לך משהו, יפעת.

<סיון יחיאלי: אני רוצה לתת לך דוגמה.

<סיון יחיאלי: אנחנו ראינו "סכין גמא", זו מערכת לניתוח מוח, משהו משוכלל מאוד, הייתי בארצות ברית בסיור, הייתי עם שלמה בוחבוט בסיור של האשכול, ראינו בבתי חולים את הדבר הזה עובד.

<סיון יחיאלי: זה מרפא, זה מוציא בן אדם מניתוח מוח, שבישראל הוא יוצא מקומט לגמרי, זה מוציא אותו כמו חדש, הולך הביתה, אין אשפוז, אין כלום.

<סיון יחיאלי: המערכת הזאת עולה 5 מיליון דולר להתקין אותה.

<סיון יחיאלי: אנחנו באים ואומרים, "יש לנו 5 מיליון דולר לשים את זה", משרד הבריאות אומר "אסור".

<סיון יחיאלי: אל תגידו לי שמשרד הבריאות לא מונע.

<סיון יחיאלי: משרד הבריאות היום, הרגולציה שלו חונקת ומונעת פעילות.

<סיון יחיאלי: זה דבר אחד.

מרדכי יוגב: תקצר בבקשה.

<סיון יחיאלי: אני מקצר ואני רוצה לגעת בעניין.

<סיון יחיאלי: דבר שני, נושא של תורים.

<סיון יחיאלי: אדוני היושב ראש, אתה מחפש דרך לקצר תורים?

<סיון יחיאלי: הנה הדרך.

<סיון יחיאלי: כשרופא קובע שחולה זכאי לקבל הפניה מסוימת, החולה צריך לקבל קופון.

<סיון יחיאלי: שיילך ויממש את הקופון הזה איפה שהוא רוצה.

<סיון יחיאלי: הכי קרוב לבית, הכי רחוק מהבית, הכי מהר, הכי לאט, תן לו את החופש.

<סיון יחיאלי: מה אתה שולח אותו?

<סיון יחיאלי: אתה שולח אותו בתוך קופת חולים למקום של קופת החולים הזאת וקופת החולים הזאת וכל אחד לפי ההסדר שהוא מרוויח בו הכי טוב.

<סיון יחיאלי: כאשר האופטימיזציה היא אופטימיזציה של קופות החולים ולא של האזרח, האזרח מפסיד.

<סיון יחיאלי: וזה מה שקורה במדינת ישראל.

<סיון יחיאלי: אני מצטרף בסיפא של דבריי, לכל מה שאמרו חבריי, אלי ושלמה.

<סיון יחיאלי: בסופו של דבר אנחנו כרגע מדברים על מערכת טקטית ואנחנו דורשים שינוי אסטרטגי.

<סיון יחיאלי: מה שנעשה כרגע זה עוד קצת מאותו הדבר.

<סיון יחיאלי: קצת יותר כסף, קצת יותר השקעות, זה לא העניין, העניין הוא שינוי אסטרטגי שאחריו מה שהיה הוא לא מה שיהיה.

מרדכי יוגב: חברת הכנסת יעל גרמן, ואחריה אני אבקש ממישהו ממנהלי בתי החולים, אתם תחליטו מי.

מרדכי יוגב: איתמר, תרשום את השאלות, בסוף אני אתן לכם גם התייחסות, משרד הבריאות, זה חשוב.

מרדכי יוגב: ואני מבקש מכולם לקצר כדי שנוכל לשמוע - - -

לאה פדידה: להגיד לכם, צופים בנו כרגע ואני מקבלת בווטסאפ הודעות "קיבלתי רופא עיניים ל-2019", "קיבלתי - - -

מרדכי יוגב: לאה, אנחנו יודעים, מכירים את הקשיים.

מרדכי יוגב: מכירים את הקשיים, שלחתי ילדה בצפון שתגיד לי כמה זמן לוקח לה לרופא שיניים, שלושה ארבעה חודשים.

יעל גרמן: תודה רבה לך, אדוני היושב ראש.

יעל גרמן: קודם כל אני רוצה לברך שלקחת את הנושא הזה.

יעל גרמן: זה נושא חשוב וזה התפקיד שלנו בכנסת, לפקח על הממשלה, ואני בטוחה שאתה תעשה את זה טוב ואנחנו נהיה לידך ובאמת לפקח ולראות שכל מה שמספרים לנו פה אכן יתממש, אבל בוא נתחיל קודם כל, מהעובדות שהציגו לנו.

יעל גרמן: הציגו לנו כאן עובדה או מספר שמדבר על כך שבשנים, איתמר, 2017-2016 עברו כמעט 100 מיליון שקל לצפון, לבתי החולים בצפון, לקיצור תורים.

יעל גרמן: אני מאוד מאוד אשמח שמנהלי בתי החולים יספרו לנו כמה מתוך ה-100 מיליון הגיע אליהם וספק אם בכלל ובוודאי שלא 100,לא מחצית ולא רבע.

יעל גרמן: אז בוא נתחיל קודם מזה שכאשר מציגים נתונים, בבקשה, שאנחנו נדע שהנתונים האלה יש להם משמעות, אלא אם כן בדרך זה נעלם בכל מיני מקומות כמו שדיברנו על זה.

יעל גרמן: כנ"ל לגבי המתמחים או המומחים, ואני בהחלט מקבלת את זה שצריך לתת למומחים.

יעל גרמן: הובטח לנו, גם בוועדת בריאות וגם בוועדת כספים, ש-70 מיליון שקל של התמריצים שניתנים לרופאים יילכו לפריפריה ולא כך.

יעל גרמן: לא הגיעו בכלל 70 מיליון.

יעל גרמן: אז עכשיו מדברים על 35 מיליון ועדיין לא שמעתי שבאמת כולם הגיעו ישירות לאותם מומחים שאנחנו מצפים.

יעל גרמן: אני רוצה לדבר על הנושא, שהקדשנו לו לפני שבוע את יום הבריאות, וזה קיצור תורים.

יעל גרמן: מסתבר שבמחקר שעשתה הר"י, הסתדרות הרופאים הישראלית, ישנם תורים מאוד מאוד ארוכים לניתוחים אלקטיביים שמזמינים מראש, ואני אתן רק דוגמה אחת, אני אתן את החלפת המפרקים, גם מפרק הירך, גם מפרק הברך.

יעל גרמן: מסתבר שכאן במרכז, התורים להחלפת מפרקים הם מ-12 חודשים ומעלה, אבל הפלא ופלא, דווקא בפריפריה, דווקא בצפון, אנחנו מצאנו תורים של חמישה חודשים ושישה חודשים.

יעל גרמן: אם זה המצב הרי כל מה שמשרד הבריאות צריך לעשות, ואני כמובן דיברתי על זה כבר לפני ארבע שנים, זה להקים מערכת מקוונת.

יעל גרמן: קודם כל לפרסם את התורים ולבוא ולומר לכל קופות החולים שבמידה שיש בית חולים שלא עומד באורך תור שאתם תקבעו, משרד הבריאות, תקבעו איזו פרוצדורה צריכה לעמוד באיזה זמן תור שהוא סביר, אם קופת החולים לא מסוגלת לתת בבית החולים שעמו יש לה הסכם, היא לא מסוגלת לתת את התור הזה, בבקשה להעביר אותו לפריפריה.

יעל גרמן: אנחנו נשיג שני דברים.

יעל גרמן: קודם כל נשיג באמת קיצור תורים אמתי, אבל שנית, אנחנו נעצים את הפריפריה.

יעל גרמן: תארו לכם שאנשים מפה יגיעו ל"פוריה", ל"זיו" או ל"עמק", שלא מיוצג כאן, אבל מבחינתי הוא חלק בהחלט מהפריפריה - - -

<קריאה: ברור.

יעל גרמן: מרחק של שעה ורבע נסיעה.

יעל גרמן: מה זה שעה ורבע אם אני רוצה להחליף את מפרק הירך או את המפרק שלי בברך – זה כלום.

יעל גרמן: אנשים מכאן יגיעו לשם, אבל בעיקר הרופאים הטובים יגיעו לבתי החולים בפריפריה ואז נקבל העצמת פריפריה והם אפילו לא יזדקקו לתוספות של כספי.

יעל גרמן: כי אם קופות החולים באמת יתנו את מה שמגיע להם הם יעמדו, יעצימו את עצמם ויהיו חזקים ממש כמו בתי החולים במרכז.

מרדכי יוגב: תודה רבה.

מרדכי יוגב: אנחנו נעשה כך.

מרדכי יוגב: שני מנהלי בתי החולים, כל אחד יקצר את דבריו, הם יודעים לקצר את דבריהם, שניהם יודעים לדבר קצר, אחריהם חברת הכנסת יפעת שאשא ביטון, אחרי זה קופת החולים ואחרי זה חברת הכנסת שולי מועלם ואוצר.

מרדכי יוגב: .

יעל גרמן: שישיבו לנו כמה כסף הגיע מה-100 מיליון.

מרדכי יוגב: פרופ' סלמאן זרקא, מנהל בית החולים "זיו", צפת.

<סלמאן זרקא: אדוני היושב ראש, תודה רבה על היום.

<סלמאן זרקא: אני רוצה להגיד את זה בכל הכבוד וחלילה לא בציניות, בטח לא במשכן הזה, אני רוצה לקוות שאחרי היום הזה נבקש שבכנסת יהיו עוד ימי גליל, מתוך תקווה שהדברים באמת יזוזו וישתפרו.

<סלמאן זרקא: אני חייב להגיד לפתיח שהשיח עם משרד הבריאות מצוין ובטח עם פרופ' איתמר גרוטו, ידידי הרבה שנים, השוטף מול משרד הבריאות מתנהל, מנוהל, ואני חושב שזה לא הדיון.

<סלמאן זרקא: הדיון שבאנו אליו וכולנו תקווה, הוא על הסתכלות ארוכת טווח, שאותם פערים שקיימים בצפון ימצאו את הפתרונות שלהם.

<סלמאן זרקא: אני בכל זאת רוצה להחזיק את האופטימיות.

<סלמאן זרקא: אני חושב שבהסתכלות של אולי שבע שנים אחורה, לפני כשבע שנים שימשתי כעוזר מנכ"ל משרד הבריאות, המצב בצפון משתפר, המצב בצפון יותר טוב, אנחנו בכיוון מאוד חיובי, אם כי, לצערי, הקצב הוא אטי והתקציב ממאן להגיע.

<סלמאן זרקא: על זה לא מעט מתושבי הצפון משלמים בבריאות שלהם וחבל.

<סלמאן זרקא: ונכון שעה אחת קודם לנסות ולפתור את זה.

<סלמאן זרקא: יש לי הרבה מה להגיד, אבל בשביל לקצר, רוצה להתחבר לדברים שאמרת, אדוני היושב ראש.

<סלמאן זרקא: נגעת בתכנון ארוך טווח לשיקום ב"פוריה".

<סלמאן זרקא: ואני מברך את הקמת השיקום ב"פוריה", אדוני היושב ראש, הוא בא לפתור עוד בעיות.

<סלמאן זרקא: לפני כארבע שנים הייתי מפקד שירותי הרפואה של צה"ל ובמבצע "צוק איתן" חיילים מהצפון, אשפזנו אותם במרכז הארץ לשיקום, אחרי פציעה, כי אין שיקום בצפון.

<סלמאן זרקא: הוא גם לחיילים, גם לילדים וגם לחולי השבץ המוחי, שמגיעים ומקבלים טיפול מצוין, אבל אחר כך אין שיקום בצפון.

<סלמאן זרקא: אני רוצה להתחבר לתכנון הרב שנתי שדיברת עליו כי אכן, אם כרגע לא ייווצר, כולל תקנים, בעוד כמה שנים ב"פוריה" ייפתח השיקום, אבל לא יהיו רופאים.

<סלמאן זרקא: לצערי, זה המצב ב"זיו".

<סלמאן זרקא: פתחנו את הרדיו תרפיה, מכון ההקרנות ב"זיו", זה בהחלט שיפור לצפון, עובד ועובד מצוין, אם כי כל העובדים במכון ההקרנות של "זיו" עובדים בתאגיד, קרי, חברה קבלנית, ואף תקן לא נמצא, מבחינתי באוצר, לטובת הפעלת מכון הקרנות בצפון.

<סלמאן זרקא: כך מענקים.

<סלמאן זרקא: מצוין, אבל צריך מיטות, צריך תקנים ואני חושב שבחלק הזה, לצערי, אני הולך לפתוח בחודש הבא PET-CT וגם בזה אין לי תקנים.

<סלמאן זרקא: אני משכנע אנשים לעבור צפונה ולעבוד בתאגיד הבריאות, בלי קביעות ובלי תנאים כנדרש, כי לא תכננו לפני שבע שנים את כל היריעה.

<סלמאן זרקא: לא רק את הבניין, בעיקר את כוח האדם שהוא המרכיב הכי חשוב במערכת הבריאות.

מרדכי יוגב: תודה רבה ולהתייחסות הזאת כמובן אנחנו נבקש את התייחסות נציג האוצר.

מרדכי יוגב: יכול להיות שטוב שדחיתי את התייחסותך, יהיו לך הרבה דברים להשיב עליהם.

מרדכי יוגב: ד"ר ארז און, כן, ואחרי זה את, יפעת.

מרדכי יוגב: כן.

יפעת שאשא ביטון: הבריאות צריך להגיב.

מרדכי יוגב: גם בריאות וגם אוצר, ביחד.

<ארז און: אקצר בדבריי.

<ארז און: מרכז השיקום בהחלט צריך לצאת בינואר 2019 למכרז.

<ארז און: זה מחר, זה מחר.

<ארז און: ינואר 2019 זה מחר.

<ארז און: אנחנו מתקדמים בתכנון, המכרז לא ייצא אם לא תהיה הקצאה של כל הסכום שצריך להינתן להקמת השלב הראשון של מרכז השיקום, קרי, 207 מיליון שקל.

<ארז און: חשוב בשנת 2018 למצוא את המקורות לתקציב הזה, כדי שנוכל לצאת למכרז.

מרדכי יוגב: אני אשאל שאלה.

מרדכי יוגב: 110, מדינה, המדינה התחייבה, 40 שאתם תגייסו, זה 150, חסרים לנו כרגע 57 מיליון.

<קריאה: פרוס על חמש שנים, הוא אמר.

<ארז און: גם ההקצאה של המדינה, של 110, פרוסה על פני חמש שנים.

מרדכי יוגב: אז אנחנו נצטרך לשמוע ממך, אלעד, על היכולת של הרשאה להתחייב והיכולת של ה - - -

<ארז און: מתחבר לידידי ד"ר זרקא.

<ארז און: תקנים, אנחנו צריכים אותם היום, כי כדי לאייש את מרכז השיקום ברור לנו שאנחנו לא נוכל להביא את הרופאים האלה מהמרכז.

<ארז און: אנחנו צריכים להכשיר אותם בעצמנו, על בסיס כוח האדם הקיים אצלנו.

<ארז און: התמחות בשיקום – ארבע שנים.

<ארז און: הווה אומר אני צריך אתמול להתחיל את ההתמחויות של הרופאים כדי שכשייפתח מרכז השיקום הם יהיו כדי להפעיל אותו, אחרת יהיה פיל לבן שלא נוכל להפעיל אותו.

<ארז און: לכן אנחנו צריכים את התקנים האלה כבר עכשיו, כדי להכשיר את כוח האדם.

<ארז און: זה מביא אותי ליכולת שלנו להביא מהמרכז רופאים מומחים, שדובר על כך.

<ארז און: נכון, יש היום מענקים של 500,000 שקל, זה לא מספק כדי להביא את הרופאים הטובים מהמרכז לצפון.

<ארז און: זאת משימה שלנו, להביא אותם, כדי שנוכל לתת את השירות הכי טוב בצפון.

<ארז און: וכרגע, נכון לעכשיו, המענק הזה, שהוא בהחלט יפה, הוא לא מספק וצריך לחשוב, ב-2018, איך מוצאים חבילת קליטה, אני קורא לזה, לרופאים מומחים, כדי לשכנע אותם לבוא לצפון.

מרדכי יוגב: עוד אתגר שביקשתי ממכון "מנדל", הם קיבלו דף משימה עם שלוש משימות, גם את זה ביקשתי, שיחתרו אל הנושא הזה ויביאו גם הם במקביל למשרד הבריאות ואחרים.

מרדכי יוגב: לא נסתמך רק עליהם, מי שמקבל משכורות על זה שיקבל, הם עושים את זה כעבודה סמינריונית, בקורס למנהיגות של "מנדל".

אלעזר שטרן: תגיד שנקבל תקנים.

מרדכי יוגב: אלעזר.

אלעזר שטרן: אני רק רוצה לשמוע - - -

<קריאה: שולחים אותם להתמחות במרכז.

<ארז און: אני שולח אותם להתמחות במרכז - - -

אלעזר שטרן: איפה הם עכשיו?

מרדכי יוגב: הם לא נמצאים, אין כאלה.

אלעזר שטרן: זה מה שאני שואל.

<ארז און: אני אומר, ברגע שיש לי תקן אני מגייס את הרופא, אני שולח אותו להתמחות במרכז, עם התחייבות שלו שכשהוא מסיים את ההתמחות, הוא חתום על חוזה, שהוא חוזר אליי ויעבוד כרופא אצלי.

מרדכי יוגב: תודה רבה.

מרדכי יוגב: חברת הכנסת יפעת שאשא ביטון, כן.

יפעת שאשא ביטון: תודה רבה, כבוד היושב ראש.

יפעת שאשא ביטון: אני רוצה דווקא במילות ברכה, גם לאופיר שיק וגם ל"לב בגליל" שנמצאים על הסיפור של הבריאות באופן שוטף.

יפעת שאשא ביטון: אנחנו מתכנסים כאן מדי פעם, אבל הם באמת איתנו בקשר באופן שוטף.

יפעת שאשא ביטון: אני רוצה להתחיל דווקא ממה שלא מדובר בשיח, כי אנחנו תמיד נשאבים למקומות של האתגרים ושל החסר.

יפעת שאשא ביטון: ואנחנו צריכים להודות שמערכת הבריאות בצפון היום היא לא דומה למה שהיה לפני חמש שנים ועשר שנים ויש תהליכים טובים שקורים וצריך לומר את זה.

יפעת שאשא ביטון: צריך לומר את זה מהסיבה הפשוטה, שמרוב שאנחנו מציירים כל הזמן תמונה שחורה אז התושבים, האזרחים בצפון, אפילו לא יודעים מה יש להם כדי שהם יוכלו לקבל את זה ליד הבית שלהם והם ישר מחפשים את זה במקומות אחרים, כי ברור להם שבצפון הם לא ימצאו את התשובה.

יפעת שאשא ביטון: הדבר הנוסף, חברת הכנסת יעל גרמן, אני מוכרחה לומר שעם התדמית והדימוי שמייצרים כל הזמן למערכת הבריאות בצפון, יש אנשים שגם בוחרים לא להגיע כי בתפיסה הם יקבלו יותר טוב במקום אחר.

יעל גרמן: אבל תראי מה קרה עם מחלקת ניתוחי לב וחזה ב"פוריה", היא היום אחת הטובות ביותר בארץ.

מרדכי יוגב: יעל, יעל.

מרדכי יוגב: אנחנו לא באנו - - -

יפעת שאשא ביטון: בתוך עמי אני חיה - - -

מרדכי יוגב: הצפון זה המקום הכי טוב שיש בעולם, אבל אנחנו רוצים שיהיה שם עוד יותר טוב.

יפעת שאשא ביטון: אני מכירה את השיח ברמה היומיומית ואני אומרת לך שבהצגת התמונה כפי שאנחנו מציגים אותה היום, לא אנחנו אלא בכלל בשיח שקורה, אנשים לא מודעים לדברים הטובים שקורים בשני בתי החולים שנמצאים כאן, וגם בבית החולים נהריה, אז חשוב שגם הדברים האלה ייאמרו.

יפעת שאשא ביטון: לצד זה, יש הרבה מאוד אתגרים, ואמר את זה נכון אלי מלכה, יש פה פערים שנבנו לאורך עשורים שלמים ופערים כאלה אי אפשר לצמצם בשנה.

יפעת שאשא ביטון: אנחנו צריכים לדעת שמערכת הבריאות, בהרבה מאוד תחומים, גם אלה שאנחנו מדברים עליהם כאן, נמצאת במצוקות בכל הארץ, אבל היא צריכה לזכור שכשהיא באה לפתור את המצוקות האלו, כל מצוקה במרכז בולטת שבעתיים בצפון.

יפעת שאשא ביטון: זה אומר שבחלוקה התקציבית, אם באים לצורך העניין לטפל במצוקה מסוימת, מלכתחילה צריך לדעת שתקציב יותר גדול by far ממה שמוקצב במרכז צריך להיות מוקצב לטובת הצפון.

יפעת שאשא ביטון: אחרת לעולם אנחנו נשמור על הפערים, גם אם ייתנו לצורך העניין את מה שצריך לאותם בתי החולים - - -

מרדכי יוגב: תודה.

יפעת שאשא ביטון: לא, זה חשוב שזה ייאמר, ואני אומר לך למה, חבר הכנסת מוטי יוגב, כי זה ענין של מדיניות ואם אנחנו אומרים שהצפון במרכז אז הצפון במרכז גם במחיר של במרכאות אפליה מתקנת.

יפעת שאשא ביטון: ואם עכשיו מכניסים חמישה, כמו ששר האוצר אמר, מכשירי PET-CT אז שלושה יילכו לצפון.

יפעת שאשא ביטון: לא יחלקו באופן שוויוני בכל הארץ, כי השוויוני הזה מייצר חוסר שוויון באופן מובנה, אלא יתנו נתח יותר גדול לצפון אם אנחנו באמת רוצים לצמצם פערים שנבנו כאן לאורך השנים.

יפעת שאשא ביטון: תודה רבה.

מרדכי יוגב: בחדר הזה יש לך רוב מוצק.

יפעת שאשא ביטון: תודה רבה.

מרדכי יוגב: אנחנו נעשה עכשיו ייצוגיות של קופות החולים ואחריהן חברת הכנסת שולי מועלם.

מרדכי יוגב: אחר כך נראה מי עוד מנציגי הציבור המקצועניים ונעבור לחברי הכנסת הנוספים.

מרדכי יוגב: אני מברך את חבר הכנסת אלעזר שטרן, חבר הכנסת סלאח סעד, חבר הכנסת מסעוד גנאים שהצטרפו אלינו.

מרדכי יוגב: אני מניח שכל מי שהצטרף אכפת לו מהבריאות בצפון.

מסעוד גנאים: נכון.

מרדכי יוגב: כן.

<אלון ארז: שמי ד"ר אלון ארז, אני נציג "כללית" כאן בדיון.

<אלון ארז: אני רוצה להתייחס לכמה דברים.

<אלון ארז: אל"ף, אני שמח על הדברים שאמרתְ בדקות האחרונות לגבי התמונה, כי נכון לראות את התמונה בצורה מאוזנת, בלי לברוח מזה שיש פער עצום והפער הזה הולך וגדל, לטעמי, וכל הניסיונות שמדברים פה על להוסיף פה 20 מיליון ופה 100 מיליון, זה פלסטר על בעיה הרבה יותר משמעותית ושינוי התפיסה צריך להיות הרבה יותר עמוק.

<אלון ארז: למה אני שמח על מה שאמרת?

<אלון ארז: גם מכיוון שבהתחלה היה רושם, מכל מיני דוברים כאן, שלכאורה, מי שאחראי לזה שהמצב של הפריפריה הוא לא טוב זה הקופות ו"כללית".

<אלון ארז: אני הרגשתי איזה חוסר הגינות מוחלט אחרי שאנחנו מחזיקים מאות מרפאות בכל היישובים הכי קטנים בכל מקום בצפון, מעל מאה שנה, ואנחנו הנמלים החרוצות של המערכת.

<אלון ארז: אמרו פה שהקופות, תיאורטית, יכולות לשלוח את המבוטחים שלהן לאן שהן רוצות וזה ממש לא נכון.

<אלון ארז: אנחנו עובדים לפי חוק ביטוח בריאות ואנחנו עובדים לפי הסכמים עם בתי החולים.

<אלון ארז: יש דבר שנקרא חובת רכש בבתי החולים הממשלתיים.

<אלון ארז: הקופות לא יכולות היום במרכאות לייבש את בתי החולים, אנחנו מחויבים לקנות אצלם בהיקף שהוא היקף גדול מאוד והיקף שעולה משנה לשנה.

<אלון ארז: לטעמי, בסך הכול היחסים שלנו עם "פוריה", עם צפת, עם נהריה, הם יחסים טובים.

שולי מועלם-רפאלי: זה לא נכון.

<אלון ארז: רגע - - -

שולי מועלם-רפאלי: זה לא נכון.

שולי מועלם-רפאלי: יושבים פה מנהלי בתי החולים, אומרים דברים הפוכים ממה שאתה אומר.

שולי מועלם-רפאלי: יש לך 70% מבוטחים בצפון שהם שלך ואתה יושב פה ואומר דברים בלתי נסבלים.

<אלון ארז: אני מבקש לתת לי לסיים.

יעל גרמן: היא צודקת, היא צודקת, הם לא נותנים להעלות את הפעילות בבתי החולים בצפון.

<אלון ארז: בתי החולים כאן, הם יוכלו לאשר והאוצר יוכל לאשר שיש דבר שנקרא חובת רכש.

<אלון ארז: תעשה עם הראש ותגיד את זה גם אחר כך - - -

יעל גרמן: מדברים על מֵעֵבֶר לחובת הרכש, אתם חונקים אותם.

<אלון ארז: גם אנחנו כמערכת, אנחנו מערכת שיש לה אחריות ציבורית ואנחנו צריכים להתנהל עם המשאבים שלנו.

<אלון ארז: אנחנו מדברים על השאלה איפה הקשיים הגדולים.

<אלון ארז: דיברו על מכשירים ועל דברים כאלה, דיברו על גיוס רופאים ודיברו על איזה דברים צריך לעשות.

<אלון ארז: ההסתכלות היא על מעטפת שלמה והרבה יותר גדולה.

<אלון ארז: זאת אומרת לא מספיק שתיתן מענק לרופא, אתה צריך להבטיח את האופק גם למשפחה שלו, גם לאשה שלו, גם לילדים שלו.

<אלון ארז: זה תעסוקה, זה חינוך, זה מגורים.

<אלון ארז: מסתכלים רק על המענקים שבסוף מורידים מהם מס אז לא נשאר מזה הרבה.

<אלון ארז: עוד מילה אחת לגבי חובת הרכש.

<אלון ארז: באה "כללית" למשרד הבריאות ואמרה לו: תקשיב, אנחנו משלמים היום לכל בתי החולים במדינה איקס כסף, קחו את האיקס כסף הזה, חלקו אותו אַתם.

<אלון ארז: אנחנו נבטל את הנושא של הסדרי בחירה.

<אלון ארז: כל מבוטח של "כללית" בכל מקום בארץ יוכל ללכת לכל בית חולים בארץ.

יעל גרמן: פנטסטי.

<אלון ארז: לא, למה זה לא פנטסטי?

<אלון ארז: למה משרד הבריאות נעמד על הרגליים?

<אלון ארז: כי אם באמת, וזה מתחבר למה שאת אמרת, אם באמת אנשים תהיה להם האופציה ללכת לכל מקום, תהיה סכנה גדולה שאם אנחנו לא נתמוך מהצד, אנחנו כמדינה, בבתי החולים הממשלתיים בצפון, בתי החולים - - -

<קריאה: אנחנו מוכנים, לא נכון.

שולי מועלם-רפאלי: פשוט לא יאומן עיוות המציאות שאתה יוצר פה.

מרדכי יוגב: שולי, חכי, עוד רגע זכות הדיבור שלך.

יפעת שאשא ביטון: להיפך, אני לא אמרתי - - - הוא אומר שאמרתי משהו שאני לא אמרתי.

יפעת שאשא ביטון: אני לא אמרתי לשלוח כל אחד לאן שהוא רוצה, להיפך, אני אמרתי שצריך הכי קרוב לבית.

<סיון יחיאלי: אני אמרתי ואני עומד על זה.

מרדכי יוגב: סיון אמר רגולציות שוק חופשי.

מרדכי יוגב: אמר, "תחליטו, רק שיהיה".

מרדכי יוגב: זה מה שסיון אמר בהתחלה.

יעל גרמן: אני חושבת שצריך לשאול את בתי החולים, הם יודעים הכי טוב מה טוב להם.

יעל גרמן: להערכתי בתי החולים לא מפחדים מפתיחת אזורי האשפוז, בדיוק להיפך, הם רוצים את זה.

<קריאה: נכון.

<אלון ארז: גם ה"כללית" לא פחדה ואמרה את זה למשרד הבריאות.

יעל גרמן: אז בבקשה, אני לא יודעת מה מונע את זה.

יעל גרמן: זאת הייתה הצעה מלפני ארבע שנים.

מרדכי יוגב: יעל, רגע.

<אלון ארז: ההצעה שעמדה עכשיו - - -

מרדכי יוגב: גם זה אתגר, אלון.

<אלון ארז: אני רק רוצה לסיים אם אפשר, אני לא רוצה לקחת יותר מדי זמן.

<אלון ארז: במשך השנים נפתח פער בלתי סביר בין התקצוב של מערכת הבריאות לצרכים של האוכלוסייה.

<אלון ארז: האוכלוסייה גדלה, אני חושב שבסדר גודל של 1.7%, 1.8% בשנה, תקציבי הבריאות לא גדלו בהתאמה.

<אלון ארז: נוצר פער שהוא בלתי סביר ואנחנו היום מתמודדים איתו.

<אלון ארז: ואמרתם, מה שרע במרכז רע מאוד בפריפריה.

<אלון ארז: אגב, רפואת עור במרכז, אורך תור לרופא עור במערכות הציבוריות במרכז עומד היום על סדר גודל של 35 יום, בצפון הוא עומד על 30, אז צריך לראות איפה הדברים עומדים.

<אלון ארז: 90% מהפעילות של הבריאות היא לאו דווקא בבתי החולים, היא בקהילה.

מרדכי יוגב: תודה רבה, אלון, הנה, נשמע תזה הפוכה כנראה מחברת הכנסת שולי מועלם, שהייתה חברה פה ויש לה רציפות גם בעשייה הבריאותית אז בואו נשמע.

שולי מועלם-רפאלי: תודה, תודה רבה.

שולי מועלם-רפאלי: מוטי, ברכות על כל היום הזה והדיון הספציפי הזה, גם ל"לב בגליל", לאופיר, למנהלי בתי החולים שפה ושאינם פה ולראשי הרשויות.

שולי מועלם-רפאלי: אני רוצה להתחיל מאותו שינוי שמוסכם על כולם שצריך להתבצע וזה להפסיק לראות את הבריאות בעיניים, לא של בתי החולים, לא של הקופות, לא של משרד הבריאות, אפילו לא של משרד האוצר, הגיע הזמן לראות את הבריאות של תושבי הצפון דרך העיניים של תושבי הצפון.

שולי מועלם-רפאלי: לכן כשאתה יושב פה ואומר דברים שהם רחוקים מהמציאות, הם פשוט לא נכונים, על סמך מה אתה אומר אותם?

שולי מועלם-רפאלי: אתם מבטחים יותר מ-60% מתושבי הצפון ואתם שולחים את תושבי הצפון, לא אל בתי החולים שקרובים לבית שלהם.

שולי מועלם-רפאלי: איך יכול להיות שקופת חולים "כללית", הקופה הגדולה במדינה, שכל מה שאמרת על הפער הבלתי נסבל בתקצוב מערכת הבריאות, הרי אני מסכימה איתך, והפער הבלתי נסבל שנופל שוב ושוב על כתפי הקופות, אני גם מסכימה איתך, אבל זה לא מאפשר לכם לעשות את התרגילים הבלתי נסבלים שאתם עושים על גב המטופלים.

שולי מועלם-רפאלי: זה אתה וזה אחרים, אבל כיוון שאתה המבטח המרכזי בצפון, עיקר התרגילים הוא שלך.

שולי מועלם-רפאלי: בוא נאפשר קודם כל לתושבי הצפון ללכת לבתי החולים שקרובים אליהם.

שולי מועלם-רפאלי: לא לעמק ולא לכרמל, כי מי שגר ובית חולים "זיו" הוא קרוב אליו אז תשלח אותו "לזיו".

יעל גרמן: מנהריה שולחים לכרמל.

שולי מועלם-רפאלי: זה דבר אחד.

<אלון ארז: לניתוח הרניה, כשמישהו צריך בצפת הוא לא מגיע לצפת?

<אלון ארז: צנתור לב - - -

שלמה בוחבוט: יש הנחיה של "כללית" לפנות לבתי החולים של ה"כללית".

<סלמאן זרקא: אתם שולחים מבית ג'אן - - -

שולי מועלם-רפאלי: הסיפור הוא יותר ממה שהצגת אותו ובזה אני מתקדמת.

שולי מועלם-רפאלי: שאלת מה יהיה עתיד הרפואה בצפון לא יכולה להיות מנותקת משאלת התקצוב, שחייב להיות עם אפליה מתקנת.

שולי מועלם-רפאלי: לא יכולה להיות מציאות שבה מקובל על כל מובילי מערכת הבריאות ומשרד האוצר, שצריך בית חולים שיקומי בצפון ואז אומרים למנהל בית החולי, "עליך להשיג 40 מיליון שקל".

שולי מועלם-רפאלי: מאיפה הוא בדיוק ישיג את זה?

שולי מועלם-רפאלי: מה, יש לו איזו חצר אחורית פרטית שהוא אמור להשיג את זה?

שולי מועלם-רפאלי: ואז בכלל אנחנו מגלים שההערכה שניתנה, של 150 מיליון שמתוכם הוא אמור להשיג 40 מיליון - - -

מרדכי יוגב: 207.

שולי מועלם-רפאלי: 207, אז בכלל נוצר פער על הפער.

שולי מועלם-רפאלי: הקלות - - -

מרדכי יוגב: שולי, אנחנו צריכים לקצר.

שולי מועלם-רפאלי: עוד שני דברים בבקשה.

שולי מועלם-רפאלי: הקלות הבלתי נסבלת שבה שולחים את האחריות של משרד הבריאות ומשרד האוצר אל מנהלי בתי החולים גם היא חייבת להיפסק.

שולי מועלם-רפאלי: דבר שלישי, כל שאלת השיקום, כבר היינו בסיפור הזה עם השיקום בדרום.

שולי מועלם-רפאלי: הרי ברור שאם יהיה בית חולים יפה, מפואר, משמעותי, עם כל האלמנטים של השיקום, אבל לא נעשה איזושהי עבודה על המומחים בשיקום - - - מישהו צריך לראות את זה.

שולי מועלם-רפאלי: מי רואה את זה במשרד הבריאות, פרופ' גרוטו?

שולי מועלם-רפאלי: מי בודק כמה מתמחים בשיקום יש היום ולאן הם יגיעו בעוד איקס שנים, כשייגמר מרכז השיקום בצפון?

שולי מועלם-רפאלי: והדבר האחרון שאני מבקשת להגיד.

שולי מועלם-רפאלי: תראו, יש במדינת ישראל, קירות הבית הזה שומעים אותי אומרת את זה בממוצע פעמיים בשבוע, מערכת בריאות מצוינת, היא מצוינת בזכות האנשים שנמצאים בה, רופאים, אחיות, אנשי מנהלה, רנטגן וכו' וכו' וכו'.

שולי מועלם-רפאלי: המציאות שבה בתוך מערכת הבריאות מתחילים להעסיק עובדי מערכת בריאות בתור עובדי קבלן, באיגודי בריאות, היא מציאות של בכייה לדורות.

שולי מועלם-רפאלי: היינו עם הסיפור הזה במערכת החינוך.

שולי מועלם-רפאלי: מה אנחנו רוצים, שבעוד עשר שנים נצטרך לבדוק איך מכניסים את עובדי הקבלן במערכת הבריאות להיות עובדים קבועים במערכת?

שולי מועלם-רפאלי: מאיפה הבאנו בכלל את האופציה הזאת, של עובדים שהם לא עובדים של מערכת הבריאות?

שולי מועלם-רפאלי: למה שמישהו יישאר בסיטואציה הזאת?

מרדכי יוגב: שלמה בוחבוט, ראש עיריית מעלות, אחריו האוצר ואחריו אם יש עוד חברי כנסת שרוצים אז אנא, תירשמו פה אצל ענת.

מרדכי יוגב: אז שלמה ואוצר ואחרי כן חברי כנסת נוספים ואחרי כן הארגונים, אם נספיק לשמוע גם אותם אני נשמח מאוד.

שלמה בוחבוט: מוטי, שאשא, הגברת מועלם, חברי הכנסת.

שלמה בוחבוט: אני שמח לשמוע אתכם ואני בטוח שאנשי הציבור פה נהנים מכל מילה שאתם אומרים, אבל מחובתכם, כאנשי קואליציה, בתקציב 2019, ואני עשיתי את זה ליצחק רבין ואמרתי לו, "אני לא אצביע לתקציב אם לא ייכנס", את יודעת מה?

שלמה בוחבוט: נושא התרבות, בעיקר התרבות המזרחית בערי הפיתוח וכו'.

שלמה בוחבוט: יש לכם את האפשרות הזאת.

שלמה בוחבוט: תעשו את זה, בבקשה.

שלמה בוחבוט: אני רוצה להגיד לכם, אנחנו עושים עוול, נכון, בתי חולים, יש אנשים מצוינים, מנהלים פנטסטיים, אבל זה לא מספיק.

שלמה בוחבוט: לא יכול להיות שבית חולים נהריה, הבטיחו לו לתת לו 40 מיליון שקל לשפץ את חדרים הפנימיים, את המחלקות הפנימיות, ולא רואים את הכסף.

שלמה בוחבוט: בושה וחרפה.

שלמה בוחבוט: אני אומר לכם, אני כראש עיר ותיק, כשאני בא לבית חולים בתל אביב - - -

מרדכי יוגב: שלמה, לקצר.

שלמה בוחבוט: אני מקצר, מקצר.

שלמה בוחבוט: אם אני בא לתל אביב אני רואה בתי חולים מושקעים וכו' ולכן, אתם צריכים, בלעדינו, לכנס - - - גם קופת חולים, גם כן אשמה.

שלמה בוחבוט: האנשים בצפון הם אנשים נהדרים, אבל חלשים, הם היו צריכים ללכת לבג"צים נגד המדינה כי בחוק בריאות ממלכתי כתוב בהתחלה "שוויוני", איזה שוויון?

שלמה בוחבוט: ואני אומר לכם, אנחנו לא בסדר, אנחנו פושעים - - -

מרדכי יוגב: שלמה, משפט אחרון.

שלמה בוחבוט: אני מסיים, במילה.

שלמה בוחבוט: אנחנו פושעים.

שלמה בוחבוט: אם היינו יודעים ממש להעניש את אותן מפלגות שמגיעות לשלטון והן מתנהגות כפי שהן מתנהגות ולא אכפת להן ולא מעניין אותן, תאמינו לי שהכול היה נראה אחרת.

מרדכי יוגב: תודה רבה.

מרדכי יוגב: אנחנו נרצה עכשיו את תגובת האוצר ואחריה חבר הכנסת סלאח סעד.

מרדכי יוגב: ואחרי כן, נראה אם יהיה עוד זמן לשמוע, כי אני רוצה תשובות גם של איתמר גרוטו ולסכם.

מרדכי יוגב: יש פה עוד דיון בעוד רבע שעה בדיוק.

יעל גרמן: ברשותך, שמשרד האוצר גם יענה על השאלה כמה כסף הגיע לבתי החולים מה-100 מיליון שהציגו בפנינו.

מרדכי יוגב: נשמע פה את אלעד, כן.

<אלעד מסאסא: טוב, אז אני רוצה להתייחס להרבה דברים, אני אעשה את זה בקצרה.

<אלעד מסאסא: אני אתחיל מ"פוריה".

מרדכי יוגב: הצג את עצמך.

<אלעד מסאסא: אלעד מסאסא מאגף תקציבים באוצר, אני אמון על תחום הבריאות.

<אלעד מסאסא: כמה דברים, נתחיל עם "פוריה".

<אלעד מסאסא: קודם כל בנוגע לנושא של פרויקט הפיתוח של "פוריה" באופן כללי, אני רוצה להגיד שמשרד הבריאות, גם בשנים האחרונות וגם קדימה, הוא מתעדף את הפריפריה.

<אלעד מסאסא: רואים את זה בתקציב שהוא מקצה לפריפריה לעומת המרכז ו"פוריה" מבחינתנו כמובן הוא חלק מהדבר הזה.

<אלעד מסאסא: המרכז השיקומי ב"פוריה", איך שאנחנו רואים את זה וכמו שזה השתקף בהחלטת הממשלה, זה בשורה לצפון, זה אמור לאפשר לאנשים - - -

מרדכי יוגב: דבר איתנו בכסף ובלוחות זמנים.

<אלעד מסאסא: שניה, אוקיי, אוקיי,

מרדכי יוגב: כל היתר, אל תיתן לנו ברכות, יש מספיק פוליטיקאים בשביל לתת ברכות.

מרדכי יוגב: דבר איתנו בכסף ולוחות זמנים.

<אלעד מסאסא: אין בעיה.

<אלעד מסאסא: זה מגה פרויקט במונחי בית החולים ועכשיו לעניין הכסף.

<אלעד מסאסא: התקציב, כמו שאמרתי, מפורט בהחלטת הממשלה והוא בהתאם לקצב הביצוע.

<אלעד מסאסא: כמו שאני יודע כרגע קצב הביצוע, ויתקנו אותי ממשרד הבריאות אם אני טועה, הוא בהתאם למתוכנן.

<אלעד מסאסא: התקצוב יהיה בהתאם לקצב הביצוע - - -

מרדכי יוגב: מה עם הפער של 57 מיליון שהפריפריה מתקשה לממש והשוויוניות מתחייבת?

<אלעד מסאסא: שני דברים, גם בנוגע לפער וגם בנוגע לנושא התרומות והמצ'ינג - - -

יעל גרמן: ואיך יצאו למכרז בלי שיש את כל הכסף?

<אלעד מסאסא: אני אתייחס.

<אלעד מסאסא: לגבי המצ'ינג, קודם כל, כל מה שנאמר כאן היה מצוין במפורש בהחלטת המשלה, הממשלה הצביעה על זה, מראש ידענו שיוצאים לפרויקט של 150 מיליון ₪ שמתוך זה 40 מיליון ₪ מתרומות - - -

מרדכי יוגב: ידוע.

מרדכי יוגב: דבר על הפער.

<אלעד מסאסא: קודם כל זה היה ידוע מראש.

<אלעד מסאסא: דבר שני, מבחינת מצ'ינג - - -

<קריאה: עזוב את המצ'ינג.

<אלעד מסאסא: שנייה, אני נוגע בכול, בסדר?

<אלעד מסאסא: מבחינת המצ'ינג זה לא משהו שהוא חריג, אפילו נמוך ביחס לבתי חולים אחרים, גם בצפון.

<אלעד מסאסא: בנוגע לפער, ה-150 מיליון ₪ הללו, זה נכתב בהחלטת ממשלה בעקבות עבודה שנעשתה ביחד עם משרד הבריאות ובית החולים, וזה היה הסכום שהיה ידוע בזמנו.

<אלעד מסאסא: בנוגע לסגירת הפער, אני יכול להגיד שזה כרגע בדיונים בין המשרדים לראות איך מְכנסים את הדבר הזה וכינוס של הדבר הזה יכול להתבצע במספר דרכים, לא ניכנס כאן לפירוט, אבל הבעיה ידועה ומנסים למצוא דרכי - - -

מרדכי יוגב: אחר כך נבקש תשובות, כן.

<אלעד מסאסא: בסדר, עכשיו כך.

<אלעד מסאסא: בנוגע לקיצור התורים.

<אלעד מסאסא: עלו פה כמה דברים, גם טענות מול קופת החולים, שבחלק מן הדברים הסכמתי למעט הסיפא.

<אלעד מסאסא: קיצור תורים, צריך לזכור מהי המטרה העיקרית שלו.

<אלעד מסאסא: המטרה העיקרית של תכנית קיצור תורים היא לקצר תורים לחולים.

<אלעד מסאסא: המטרה היא לא תקצוב ישיר של בתי החולים ולא תקצוב ישיר של קופות חולים.

<אלעד מסאסא: המטרה היא לקצר תורים לחולים, שלא יחכו לפרוצדורה מסוג איקס, זו המטרה העיקרית.

<אלעד מסאסא: לכן, כל הפתרונות שהועלו לגבי תקצוב ישיר של בית החולים או לתת, לא יודע אם על בסיס תפוקות או לא בסיס תפוקות, הוא לא נכון והוא בניגוד להסכמה מקצועית בינינו לבין משרד הבריאות לגבי איך שהמערכת עובדת.

<אלעד מסאסא: איך שזה עובד, קופת חולים "כללית", כמו שאר קופות החולים האחרות, חלה עליהן האחריות הביטוחית למבוטחים שלהן והן צריכות להחליט איפה הן רוכשות את הטיפולים ואיך הן מגיעות לזה - - -

שולי מועלם-רפאלי: אבל אין הסתכלות על טובת המטופל?

שולי מועלם-רפאלי: מבחינת

שולי מועלם-רפאלי: כם "כללית" יכולה לשלח מטופל לכל מקום שהיא מחליטה?

יעל גרמן: איך תקצר תורים כאשר התורים הם ארוכים ולשם שולחים את האנשים?

יעל גרמן: תשלח את האנשים שלמקום שבו התורים קצרים, גם אם אין הסכם עם קופת חולים.

<אלעד מסאסא: אני מתייחס, אני מתייחס.

<אלעד מסאסא: התקציב שמיועד לקופות החולים זה לא סכום שהוא לא מותנה בפעילות, הוא מותנה בכך שהן יקצרו את התורים.

<אלעד מסאסא: לשם זה הולך.

<אלעד מסאסא: אנחנו לא נכנסים, משרד האוצר וגם משרד הבריאות לא אמורים להיכנס לניהול הכלכלי והתפעולי של קופת החולים, זה לא התפקיד שלנו, אנחנו רגולטורים.

<אלעד מסאסא: אנחנו לא מנהלים בפועל.

<אלעד מסאסא: אנחנו מייצרים - - -

שולי מועלם-רפאלי: אתם רגולטור, בואו נשמע - - -

יפעת שאשא ביטון: גם קופות החולים ובתי החולים שלכם - - -

מרדכי יוגב: אלעד, אני לא בא לפגוע בך, אבל בפעם הבאה אנחנו נבקש פה את המנכ"ל כמינימום, כי אתה נכנס פה לשאלות שהן לא מעניינך.

מרדכי יוגב: זו שאלה למשרד הבריאות.

מרדכי יוגב: היא צריכה להיות ברגולציה, איך בסוף, היא אמונה על השירות לחולה והיא צריכה לדעת איך היא מקצרת.

מרדכי יוגב: אתה צריך לקבל את המלצתה, כעיקרון, לא הייתי אומר 'על עיוור', אבל לאשר לה.

מרדכי יוגב: אם אתה רואה שיש תקלה, שהיא מקציבה לבתי החולים או לקופות החולים, כמו שאתה אומר, וזה לא מביא בסוף לקיצור התורים אז אתה אמון על כך - - -

<אלעד מסאסא: ברור, זה ברור ואני אומר - - -

מרדכי יוגב: אל תיכנס כרגע לפילוסופיה.

<אלעד מסאסא: לא בפילוסופיה, בפן התפעולי.

<אלעד מסאסא: הכסף הזה מותנה בכך שקופות החולים יקצרו את התורים למבוטחים שלהן.

<אלעד מסאסא: ואם הן עושות את זה בבית חולים איקס - - -

יפעת שאשא ביטון: בעובדה הם לא עושים את זה.

<קריאה: אם יגדילו את הפעילות.

<אלעד מסאסא: מגדילים פעילות.

<אלעד מסאסא: ואם הם עושים את זה בבית חולים איקס או בבית חולים וויי, זה לא ענייני.

<אלעד מסאסא: המטרה שלי ושל התכנית הזו היא לקצר את התורים.

יפעת שאשא ביטון: בפועל זה לא קורה, סליחה, ואתם מתעלמים פה מנתון חשוב, שקופות החולים שולחות לבתי חולים שלהם.

מרדכי יוגב: אנחנו לא נצליח, זו שאלה פתוחה.

אלעזר שטרן: - - - להביא את הכסף.

מרדכי יוגב: לא הבנתי.

אלעזר שטרן: זה מה שהוא אומר - - - להביא את הכסף.

<אלעד מסאסא: לא, זה לא מה שאמרתי.

<אלעד מסאסא: אמרתי שאם זה לא קורה הם לא מקבלים את הכסף.

אלעזר שטרן: קיוויתי שאמרת.

מרדכי יוגב: אני חייב לעצור פה.

מרדכי יוגב: תתקדם בבקשה עם הסעיפים.

מרדכי יוגב: ברור לי שבסיפור הזה של קיצור תורים לא פתרנו פה את הבעיה, אנחנו נבקש על זה דיון נוסף.

יעל גרמן: אבל לפחות לקבל תשובה, כמה מתוך ה-100 מיליון הגיע בסופו של דבר לבתי החולים?

יעל גרמן: הרי קיצור תורים של ניתוחים בתי החולים עושים, אז כמה הגיע אליהם כדי שיוכלו לעשות קיצור תורים?

מרדכי יוגב: שאלה מצוינת.

מרדכי יוגב: כמה תקציב - - -

יעל גרמן: ב-16'-17'.

מרדכי יוגב: כמה תקציב מוצה עד עכשיו מה-520 מיליון לקיצור תורים?

<אלעד מסאסא: אין לי - - -

יעל גרמן: 100 מיליון מציגים פה.

<אלעד מסאסא: אין לי את המספר כאן ואת הפירוט, אני מתנצל - - -

מרדכי יוגב: אני רוצה לומר לך, אלעד, סליחה, תעצור את תשובותיך, סליחה.

מרדכי יוגב: אני לא אוהב לכעוס, כי אז - - - היום שום דבר יותר.

מרדכי יוגב: אתם נתתם תשובות גרועות והאוצר פה עומד במערומיו.

מרדכי יוגב: אם אין לו סכומים, אתה בא לתת פה סכומים, לא לתת פה אידיאולוגיות, סליחה.

<אלעד מסאסא: לא - - -

מרדכי יוגב: סכומים.

מרדכי יוגב: כמה תוקצב השנה קיצור תורים, לאן הוא הלך ומהי התוצאה שלו בקיצור תורים, זו צריכה להיות ה - - - ואם אין לך את 17' אז תביא את 16' או את 15'.

מרדכי יוגב: אם אין לך את זה בתשובות של כסף, אתה בסוף עושה 2=1 1, אני זה שמבולבל ומדבר אידיאולוגיות.

מרדכי יוגב: אתה צריך להיות מדויק.

<אלעד מסאסא: ה-100 מיליון ₪ - - -

מרדכי יוגב: 100 ועוד 9 אני כבר לא יודע לחשב, אתה יודע לחשב הרבה מעבר לזה.

<אלעד מסאסא: יש את ה-100 מיליון ₪, אני לא יודע להגיד את הפירוט לגבי מה הלך לכל בית חולים.

מרדכי יוגב: אנחנו קיבלנו פה, גם בישיבות הסגורות שאתה היית איתנו לפני כחודשיים, תשובה של 17, תשובה של 35 מיליון, לאן זה הלך?

מרדכי יוגב: אומר לך מנהל בית חולים "אני לא ראיתי שקל".

מרדכי יוגב: אני לא יודע, אתם קיבלתם?

מרדכי יוגב: קיבלתם לקיצור תורים משהו השנה?

<קריאה: השנה לא.

מרדכי יוגב: אתם ראיתם קיצור תורים השנה, בתי חולים?

מרדכי יוגב: אז לאן הלך?

<סלמאן זרקא: בודדים.

<סלמאן זרקא: בסוף השנה, בסגירה.

מרדכי יוגב: אז אין.

מרדכי יוגב: יש בסוף את מי לשאול, תבינו.

מרדכי יוגב: גם אנחנו יודעים לתחקר ולהיות רגולטורים, אנחנו שליחי הציבור במובן הזה.

<אלעד מסאסא: אין לי ברמת בית חולים, יש לי ברמת המאקרו.

<אלעד מסאסא: ברמת בית החולים אין בעיה, נמציא את הנתונים ונביא את הנתונים.

מרדכי יוגב: אז תביאו בבקשה את הנתונים.

יעל גרמן: גם קופות חולים אומרות שלא ראו את הכסף.

מרדכי יוגב: בסוף גם משרד הבריאות אומר ולא יודע בדיוק.

מרדכי יוגב: קיצור תורים 17 או 35.

מרדכי יוגב: נמצאים פה אנשי "מנדל", אמרתי להם, זו השאלה הכי קשה שאני לא יודע לפתור אותה.

מרדכי יוגב: אם האוצר לא יודע לפתור אותה האוצר במערומיו.

מרדכי יוגב: סליחה, אם האוצר לא יודע להגיד, הרי אצלכם הכול בשורה, שורה תקציבית של 1.8, לא של ה'עגול', עם שלוש ספרות אחרי זה, ומה בהרשאה להתחייב ומה באפשרות.

מרדכי יוגב: אם אתם לא יודעים לתת תשובות טובות, אני מצטער, אנחנו רוצים פה - - -

<אופיר שיק: אדוני היושב ראש, אם אפשר, יש לנו את הנתונים.

<אופיר שיק: בדוח שאנחנו הכנו, לפחות בהרשאות, לא כסף שעבר, אלא בהרשאות - - -

מרדכי יוגב: תציג את עצמך, אופיר.

<אופיר שיק: אופיר שיק, מנכ"ל ארגון "לב בגליל", יחד עם שדולת הגליל.

מרדכי יוגב: אחרון הדוברים, חוץ מעוד חבר כנסת, כן.

<אופיר שיק: אנחנו קיבלנו נתונים כאלה.

<אופיר שיק: ב-2017 38 מיליון ₪ לקופות החולים, פלוס קרוב ל-11 מיליון שקלים לבתי חולים.

<קריאה: זה ישירות לבתי החולים, זה לא לקהילה.

<אופיר שיף: אבל בהרשאות, שוב, מנהלי בתי החולים כאן אומרים.

יעל גרמן: לא הגיע אליהם.

מרדכי יוגב: משפטים קצרים של חברי כנסת שלא התבטאו פה.

מרדכי יוגב: סאלח סעדה.

סאלח סעד: סעד.

מסעוד גנאים: יש לך בעיה עם סעד.

מרדכי יוגב: לא, אין לי בעיה עם סעד.

מרדכי יוגב: אמי מורתי, שהיום יום ה-30 שלה ולכן אני אסתלק יותר מוקדם, היא הקימה את קיבוץ סעד.

מרדכי יוגב: אבי היה מנהל שירות המבחן לנוער בחיפה והצפון במשרד הסעד, אז אין לי בעיה עם סעד, כולם סעד.

סאלח סעד: שלום, אדוני היושב ראש, שלום לכולם.

סאלח סעד: הדיון הזה מאוד חשוב בעיניי, מכמה טעמים.

סאלח סעד: הסיבה העיקרית היא שאני גר בצפון, אני גר בפריפריה, אני גר בבית ג'אן ותאמינו לי, אני מודע היטב למה שקורה בצפון, במיוחד בבתי חולים, מכיוון שאני מוביל כמה הצעות חוק בעניין בתי החולים, גם בעניין הזיהומים שקורים במערכת הבריאות ובבתי החולים, בין 4,000-6,000 מתים לנו בשנה מזיהומים בבתי החולים.

סאלח סעד: תבינו מהי המשמעות, 16 חולים ביום מתים כתוצאה מזיהומים.

סאלח סעד: כאן מדובר לא בניירת ובטופסולוגיה או בתקציב כזה או אחר, שעבר או לא עבר, מדובר כאן בחיי אדם.

סאלח סעד: זו משימה לאומית של כולנו, שאנחנו חייבים להוביל - - -

מרדכי יוגב: אומרת לי מנהלת הוועדה שיהיה דיון מהיר על הזיהומים.

סאלח סעד: אני יודע.

יפעת שאשא ביטון: דווקא בתי החולים בצפון נמצאים במקום טיפה - - - בדוח שהיה.

סאלח סעד: תאמינו לי, אני יודע בדיוק - - -

מרדכי יוגב: בקיצור שלכם כי אנחנו צריכים לפנות - - -

סאלח סעד: דקה אחת.

<סלמאן זרקא: "פוריה" ו"זיו" יצאו במקומות הראשונים - - -

יפעת שאשא ביטון: זה מה שאני אומרת, אתם דווקא במקום טוב אז - - -

מרדכי יוגב: גם "העמק".

יעל גרמן: עוד סיבה להעביר אליכם את הניתוחים.

יפעת שאשא ביטון: תגידו את זה, זה חשוב.

מרדכי יוגב: יפעת, תני לו לסיים.

סאלח סעד: תאמיני לי, אני יודע על מה אני מדבר.

מרדכי יוגב: אנחנו גם יודעים.

סאלח סעד: אני הובלתי חקירה פרלמנטרית בתוך המליאה שאושרה בעניין הזיהומים בבתי החולים ואני יודע שזה מועבר לוועדה והכול בסדר, אבל אני מדבר גם על שני בתי חולים שהם צמודים אליי, שאני כל כך מתקומם על זה שקופת חולים "כללית", דוגמה ומופת, שאדם בכיר יושב כאן, שחולה שגר בבית ג'אן או בראמה או בפקיעין, לא יכול לעבור לקבל טיפול בנהריה או בצפת, הוא צריך ללכת לקבל טיפול ב"העמק" בעפולה, למה?

סאלח סעד: כי אין להם הסדר.

סאלח סעד: אני אומר לכם, זה פשוט לא יכול להיות.

סאלח סעד: זו קטסטרופה שאני מבחינתי לא מוכן לעבור לסדר היום.

סאלח סעד: אני הגשתי הצעת חוק ואני מאוד מקווה שאתם, בקואליציה, תעזרו לנו להעביר אותה, שכל אדם יכול לקבל את השירות שלו בכל בית חולים.

סאלח סעד: זו הצעה, לדעתי, לגיטימית ביותר, שתיתן לנו טיפול הולם לכולם.

מרדכי יוגב: תודה רבה.

מרדכי יוגב: פרופ' איתמר גרוטו, תשובות משרד הבריאות.

מרדכי יוגב: אני מניח שחלק תוכל לתת לנו פה וחלק אנחנו נבקש לדון בהן שוב.

<איתמר גרוטו: אני רוצה להתייחס לחלק מהדברים שעלו.

<איתמר גרוטו: קודם כל, נאמר פה שיש השקעה בצפון שהיא לא מספקת בהיבט הזה, נאמר על ידי אלי מלכה, ואני חושב שבנקודה הזאת יש מחסורים בכל המקומות.

<איתמר גרוטו: האוכלוסייה גדלה והיא מזדקנת, יותר חולים ובסוף צריך להקצות משאבים.

<איתמר גרוטו: כל המשאבים שיש, גם בקיצור התורים, גם בנושא של מספר מיטות, ניתנה עדיפות לצפון במטרה לצמצם את הפער.

<איתמר גרוטו: אז אי אפשר להגיד שבכלל אין שום התייחסות לעניין של צמצום פערים.

<איתמר גרוטו: מצד שני, אני רוצה להתייחס גם לאמירה בנושא של הרגולציה וההצעה פה וגם כשציינו את הנושא של מערכת הבריאות בארצות הברית, יש לי רק שני דברים להגיד על זה.

<איתמר גרוטו: שם אין כמעט רגולציה ולכן, התוצאה של זה, שאם מסתכלים על כל 50 המדינות בארצות הברית, בכולן יש תוחלת חיים קצרה יותר מאשר מחוז הצפון בישראל.

<איתמר גרוטו: אז כך שבאמת - - -

שולי מועלם-רפאלי: אבל לא משווים את מחוז הצפון לארצות הברית, משווים את מחוז הצפון למרכז והדוחות הנוראים של ה-OECD טופחים על פנינו שנה אחרי שנה.

יעל גרמן: אנחנו לא רוצים מערכת בריאות כמו בארצות ברית, שרק מי שיש לו יכול להרשות לעצמו.

<איתמר גרוטו: המערכת שלנו היא טובה והיא יעילה.

<איתמר גרוטו: חלק מהעניין זה בזכות הרגולציה שנעשית וגם, אין מה לעשות, הבקרה על המשאבים שהם מצומצמים.

<איתמר גרוטו: לגבי המענקים, שאלת לגבי הנושא הזה, לא כל המענקים הולכים לפריפריה, יש עוד מענקים שהולכים למקצועות במצוקה.

<איתמר גרוטו: יש מקצועות במצוקה שקשה מאוד לגייס שם אנשים וחלק מהמענקים הולכים לעניין הזה.

יעל גרמן: אז זה בניגוד להבטחה מפורשת שנאמרה.

<פרופ' איתמר גרוטו: נעשים מדי פעם ניסיונות להגדיר זמנים לקיצור תורים, זה לא משהו שבינתיים הגענו להסכמה עליו בסופו של יום עם משרד האוצר.

<פרופ' איתמר גרוטו: כן אני רוצה לומר שבהקשר של קיצור התורים, כמו שנאמר פה, 10.5 מיליון ₪ הועברו לבתי החולים ולקופות 28 מיליון, זה הכול באמצעות מבחני תמיכה.

<פרופ' איתמר גרוטו: השיטה במבחני תמיכה זה שרק תמורת ביצוע אפשר לקבל.

<פרופ' איתמר גרוטו: קיצור התורים, חשוב לציין, נעשה מחוץ לקאפ, זאת אומרת הוא לא מוגבל במחיר מצומצם וגם יש פה מרכיב של בונוס בפריפריה, שגם פה המטרה שמקום בפריפריה יקבל יותר אם הוא מצליח לקצר את התורים.

<פרופ' איתמר גרוטו: התכנית הזאת למעשה הופעלה בשנה שעברה שנה ראשונה, כך שאנחנו צריכים לראות איך אנחנו רואים את ההשפעה שלה בשנת 2018.

מרדכי יוגב: תודה רבה, אנחנו נאלצים לסכם.

מרדכי יוגב: משפט, אלעזר, בתור איש צפון.

אלעזר שטרן: בתור איש צפון וגם קצת בתור איש אופוזיציה.

אלעזר שטרן: לא נעים לי, אבל מה שבוחבוט אמר, הוא צודק באלף אחוז.

אלעזר שטרן: אני, להבדיל מבוחבוט, רואה את המלחמות על דברים אחרים, איך הקואליציה יודעת להילחם, ואם הקואליציה - - -

מרדכי יוגב: תודה רבה, אנחנו לעניין כרגע.

אלעזר שטרן: מוטי, אז מה אם זה לא נעים?

מרדכי יוגב: כי אנחנו צריכים לסיים.

מרדכי יוגב: חבר הכנסת מסעוד גנאים.

מרדכי יוגב: אנחנו צריכים לסיים.

מרדכי יוגב: אלעזר, צא בבקשה החוצה, אתה מפריע לגופו של דיון.

יפעת שאשא ביטון: כאיש אופוזיציה, אם היית בקואליציה היית אומר משהו אחר?

מרדכי יוגב: צא בבקשה החוצה.

מרדכי יוגב: כן, מסעוד.

מסעוד גנאים: אני מצטרף לחבריי.

מסעוד גנאים: מדובר בהצלת חיי אדם.

מסעוד גנאים: אנחנו כולנו בצפון ואני מצטרף לקריאתו של חבר הכנסת סעד, במיוחד בקשר לחופש של המטופל, שהוא יפנה.

מסעוד גנאים: השוויוניות של שלמה והחופש של סעד, אני עם שניהם.

מסעוד גנאים: שוויוניות בזה שראש הממשלה אומר שצריכים את הפריפריה במרכז, זה לא רק בכבישים, אלא בשירותים החיוניים והם הבריאות והצלת חיי אדם וגם, החופש של כל בן אדם להיות מטופל באיזה מקום שהוא רוצה, במיוחד - - -

מרדכי יוגב: אני מבקש לסכם את הדברים, ברשותך.

מסעוד גנאים: תודה.

מרדכי יוגב: אני אפילו אסכם בדבריך שלך.

מרדכי יוגב: אני מצטרף לחברי חבר הכנסת מסעוד גנאים, באמת מדובר בהצלת חיי אדם ואני אומר את זה בראש ובראשונה לשלושה משרדים, למשרד הבריאות, למשרד האוצר ולמשרד ראש הממשלה, שמכהן כרגע כשר הבריאות.

מרדכי יוגב: הוועדה שמעה ממשרד הבריאות על פעילותו לצמצום הפערים בשירותי הבריאות בפריפריה הצפונית ואני מודה למשרד הבריאות ומודה גם למשרד האוצר, שמתחילים להבין את צרכי הבריאות בפריפריה הצפונית.

מרדכי יוגב: את זה קיבלתי משירה ומאחרים, אבל אני עדיין חושב שלא מבינים את הפערים הגדולים מאוד שמגיעים לצפון.

מרדכי יוגב: הביקור שלנו בבית החולים נהריה, והוא פרויקט בפני עצמו, הוא באמת היה מאוד חריג, גם ביחס למקומות אחרים שראינו בצפון ועברנו את כל בתי החולים.

מרדכי יוגב: כמו שאמרו פה, גם הסיסמה אצלכם, איתמר, על המצגת שלך "שמים את הצפון במרכז", אז הדבר הזה מחייב והוא באמת מחייב שינוי יותר אסטרטגי.

מרדכי יוגב: אני אומר את זה לפעמים על כבישים, לא של קרצוף וריבוד, אלא כמו שפרצו דרכים חדשות בגליל, הוא מחייב לפרוץ דרכים חדשות.

מרדכי יוגב: הוא מחייב, אני אומר לאוצר, לשים שם כסף הרבה יותר גדול, גם בעוד צרכים של הצפון, את זה נגיד פה בעוד שתי דקות.

מרדכי יוגב: אם פתחנו בעידוד רופאים לצפון, צריך לראות תוצאות, ואנחנו נבקש בדיון הבא לראות תכנית, שמית, מיכל, את זה נבקש ממך, כי את אמונה על הצפון, שמית, איזה רופאים באו, ד"ר שמעון או ד"ר יפה או פרופסור ואם היא נשארה וכמה היא נשארה ובאילו מקצועות חסר, כדי לדעת איך בונים.

מרדכי יוגב: כמה רופאים מומחים וכמה מתמחים ניצלו את התכנית של משרד הבריאות וכמה נטשו, כמו שאמרו פה מנהלי בתי החולים, האם זה מספיק או לא מספיק.

מרדכי יוגב: אני לא יודע לדבר בכסף, אני יודע לדבר במה משאיר בסוף רופא מומחה או רופא מתמחה בצפון.

מרדכי יוגב: גם התכניות למשפחה שלא טיפלתם בהן, קשה לממש, את אמרת לי, כי אין מספיק רופאי שיניים, אין מספיק רופאי ילדים, כדי לממש את האחריות שלכם על הטיפול בתלמידים.

יפעת שאשא ביטון: נכון, רופאי שיניים דווקא יש.

מרדכי יוגב: אנחנו בסיכום, סליחה, אני מבקש כרגע לא להתערב.

מרדכי יוגב: יפעת, אנחנו בסיכום.

מרדכי יוגב: נושא מרכז שיקום "פדה-פוריה".

מרדכי יוגב: אנחנו מבקשים אתכם לבוא עם האוצר ולבוא בהזדמנות הראשונה שיושב ראש הוועדה ייתן לי, אם באפריל, אם במאי, לראות תכנית עבודה שכוללת גם את הבינוי וגם את צבירת כוח האדם הרפואי וגם את צבירת המכשור הרפואי, כדי שבתאריך שאתם מדברים על גזירת סרט, ב-21', או מתי שזה לא יהיה, אז הדברים אכן יהיו.

מרדכי יוגב: אנחנו מבקשים לראות את זה בתכנית עבודה מתוקצבת.

מרדכי יוגב: קיצור התורים הוא הדבר היותר קשה.

מרדכי יוגב: אנא, שימו בבקשה במשרד, איתמר, איך עושים את זה ברגולציה יותר נכונה והאוצר חייב להיות בפנים, כדי לראות שהדברים באמת מגיעים בסוף אל אותו אחד שמקצר תורים.

מרדכי יוגב: גם להביא את הבחינה של הבקרה, גם לקופות החולים ולגורם המרכזי, קופת חולים "כללית" אבל גם האחרות, איך זה מביא בסוף קיצור תור למשתמש.

מרדכי יוגב: יכול להיות שצריך להוציא סקר, שייצא על ידי האשכולות גם - - -

יפעת שאשא ביטון: חבר הכנסת, לא צריך לבזבז זמן על סקר, אנחנו פוגשים את זה כל יום, צריך פשוט לטפל בזה.

מרדכי יוגב: נכון, אבל אני רוצה להבין מה גורם ומה מביא לקיצור תור.

מרדכי יוגב: איפה שהכסף מושקע הוא בסוף מביא לידי כך שהילד, אם בסכנין או אם בקרית שמונה או אם ברמת הגולן, בסוף לא צריך לחכות, לא ארבעה חודשים ולא חמישה חודשים ולא חצי שנה, אלא יכול להגיע לתורו.

מרדכי יוגב: הדבר הזה מחייב גם את הדיון ברגולציה של איחוד שירותים ואיחוד תשתיות.

מרדכי יוגב: אנא, את כל זה אנחנו נבקש מכם בישיבה הבאה שנעשה.

מרדכי יוגב: היא תהיה קטנה יותר, היא תהיה עניינית יותר ואנחנו נבקש גם ייצוג של גורמים בכירים יותר, כדי שבסוף נביא ליותר חיי אדם.

מרדכי יוגב: אני מצטרף פה לאמירה הראשונה, להצלת חיי אדם ולתוחלת חיים שוויונית באזור הנהדר הזה שנקרא הצפון, כמו במרכז.

מרדכי יוגב: זה נקרא לשים את הצפון במרכז.

מרדכי יוגב: את זה נבקש מכל משרדי הממשלה שאמונים על זה ונרצה לראות שבתקציב 2019 זה כבר מובנה.

מרדכי יוגב: פחות ממיליארד שקל לבריאות בצפון, כל שנה לחמש שנים, זה עדיין לא מספק את מה שצריך שם באמת.

מרדכי יוגב: הישיבה נעולה.